title: Kilpa-aerobic (FIG)

text: Kilpa-aerobicissa kilpailevat sekä miehet että naiset. Kilpailla voi yksilönä, parina, triona (kolmen hengen joukkue), viiden hengen ryhmänä tai tanssillisemmassa AeroDance-sarjassa. Kilpasarjoissa joukkueissa henkilömäärä voi vaihdella kolmesta kuuteen henkilöön. Kilpailuohjelma muodostuu vähintään 8 aerobisesta liikesarjasta, siirtymistä ja vaikeusliikkeistä. Lisäksi ohjelmaan tuodaan koreografisia elementtejä ja voimistelijoilta odotetaan myös esiintymistä ja ohjelman koreografian omaksumista.


title: Kilpa-aerobic (FIG)

text: Ohjelmassa arvioidaan taiteellisuutta, teknistä suoriutumista sekä vaikeutta. Lisäksi päätuomari arvioi SEN-sarjoissa nostot ja tekee tarvittavat vähennykset esimerkiksi rajaylityksistä.


title: Kilpa-aerobic (FIG)

text: Aerobic alkoi kehittyä Yhdysvalloissa 1960-luvun lopulla, kun tanssinopettajat yhdistivät musiikkia ilmavoimien kirurgin Kenneth H. Cooperin kehittämiin, mullistaviin aerobisiin harjoitusohjelmiin. Vauhdikas ja fyysinen laji nousi nopeasti suosioon nuorten keskuudessa.


title: Kilpa-aerobic (FIG)

text: Tanssin ja voimistelun lisäksi kilpa-aerobicissa on vaikutteita myös brasilialaisesta kamppailulajista capoeirasta. Ensimmäisen kerran kilpa-aerobicissa kilpailtiin 1980-luvulla (FISAF), ja maailmanmestaruuksista on kilpailtu vuodesta 1995 lähtien.


title: Kilpa-aerobic (FIG)

text: Suomessa kilpa-aerobicia voi harrastaa kahdenlaisilla säännöillä. Joskus saatetaan puhua jopa eri lajeista keskenään. 1990-2000-luvulla Suomessa kilpailtiin menestysekkäästi FISAF:n säännöillä. Useita arvokisamitaleita Suomeen toivat mm. , ja . FIG:n säännöt poikkeavat FISAF:n säännöistä mm. ohjelman sisällön, kilpailu-asujen sekä ohjelman pituuden kautta. FIG:n säännöissä kilpailusuorituksessa painotetaan enemmän voimistelua ja ilmaisu on hillitympää.


title: Kilpa-aerobic (FIG)

text: Suomessa voi kilpailla kahdessa kilpailutasossa: SM-sarjoissa (AG1-, AG2- ja SEN-sarjat) sekä kilpasarjoissa (luokat 2-6). Ennen 8 vuoden ikää urheilijat kilpailevat STARA-kilpailuissa, joissa urheilija sekä valmentaja saavat tuomareilta kirjallisen palautteen suorituksesta. Urheilijoita ei STARA-kilpailuissa sijoitella pisteiden mukaan.


title: Kilpa-aerobic (FIG)

text: Vuoden aikana kilpaillaan 4-5 cup kisaa, joista parhaiden sijoitusten perusteella jaetaan rankingpisteitä. Pisteet otetaan huomioon kansainvälisten kilpailujen urheilijavalinnoissa ja Cup-kilpailuiden päätöskilpailussa palkitaan SM-sarjoista eniten rankingpisteitä kerännyt urheilija. EM- ja MM-kilpailuihin on erilliset karsintakilpailut, jotka usein käydään cup 1 ja 2 kilpailuissa keväisin. Sarjasta riippuen kilpailuohjelma suoritetaan joko 7x7 m tai 10x10 m alueella. Kilpilualustana toimii kilpa-aerobicin joustoparketti.


title: Kilpa-aerobic (FIG)

text: SM-sarjat:


title: Kilpa-aerobic (FIG)

text: AG (= Age Group), SEN (=Senior) SM-sarjoissa kilpailuohjelmissa kuuluu suorittaa pakolliset vaikeusliikkeet, jotka vaihtelevat sarjoittain. Poikkeuksena on SEN-sarja, jossa on vapaavalintaiset vaikeusliikkeet. SM-sarjoissa noustaan iän mukaan ja nousupisteitä ei tarvita. Urheilija nousee sarjaan sinä vuonna kun täyttää sarjan määräämän ikäkriteerin. Poikkeuksena SEN-sarjaan tarvitaan täysi-ikäisyyden lisäksi nousupisteet. 9-11-vuotiaat voivat kilpailla ND-sarjassa (National Development), joka vastaa kilpasarjojen 3 luokkaa ja on tasoltaan kovempi.


title: Kilpa-aerobic (FIG)

text: Kilpasarjat luokat 2-6Kilpasarjoissa voi nousta ainoastaan nousupisteillä, jotka saattavat vaihdella kilpailukausien välillä. Sarjoissa ei ole pakollisia vaikeusliikkeitä, mutta vaikeusliikkeiden maksimimäärät ja sallitut arvot vaihtelevat sarjojen välillä. Aerodanceen ei sisälly vaikeusliikkeitä ja sarjassa kilpaillaan 5-10 hengen ryhmissä (kansanvälisissä kilpailuissa kokoonpanossa tulee olla 8 henkilöä). Ryhmäohjelma tulee olla tanssillista aerobiccia, ohjelmassa pitää olla sisällettynä 32-64 iskua tanssiosioia, jonka tulee olla street-tanssia. Ohjelmassa saa olla myös akrobatia- ja vaikeusliikkeitä, mutta niistä ei anneta pisteitä.


title: Oskar Bäck

text: Oskar Bäck (s. 12. maaliskuuta 2000 Karlstad, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue BIK Karlskogassa. Hän on pelipaikaltaan keskushyökkääjä.


title: Oskar Bäck

text: Elite Prospects -sivuston mukaan Bäck on kahden suunnan hyökkääjä, joka suojaa kiekkoa hyvin. Hän on myös fiksu pelaaja, jolla on hyvä pelinlukutaito ja antaa hyviä syöttöjä. Bäck tekee kohtalaisen hyvin pisteitä, mutta hän on sivuston mukaan ennen kaikkea hyvä joukkuepelaaja.


title: Oskar Bäck

text: Bäck on Hammarö HC:n kasvatti. Hän siirtyi kaudeksi 2014–2015 Färjestad BK:n U16-junioreihin, joiden paras pistemies ja syöttäjä Bäck oli U16 Elitissä tehoilla 12+26=38. Kaudella 2015–2016 hän toimi joukkueen varakapteenina. Bäck oli samalla kaudella J18 Allsvenskanissa Färjestadin paras syöttäjä yhdeksällä syöttöpisteellään. Kaudella 2017–2018 hän oli tehoilla 10+22=32 seuran J20-junioreiden toiseksi paras pistemies Mikael Hedlundin jälkeen. Bäck debytoi samalla kaudella myös Färjestadin SHL-joukkueessa, jossa hän pelasi 14 runkosarjaottelua ilman tehopisteitä. Vain 17-vuotias Bäck teki SHL-debyyttinsä runkosarjan avauskierroksella 16. syyskuuta 2017 Linköping HC:tä vastaan. Hän sai ottelussa jääaikaa 8.36 minuuttia.


title: Oskar Bäck

text: Dallas Stars varasi Bäckin kolmannella kierroksella 75. pelaajana . Kaudeksi 2017–2018 hän siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan.


title: Oskar Bäck

text: Bäck pelasi alle 20-vuotiaiden MM-kilpailuissa vuonna 2019 sekä alle 18-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi pronssiin. Hänellä oli koko vuoden 2017 turnauksen paras aloitusprosentti (75,41%). Valmennus valitsi Bäckin Ruotsin turnauksen yhdeksi kolmesta parhaasta pelaajasta. Hänet valittiin myös Venäjää vastaan pelatun avausottelun päätteeksi joukkueensa ottelun parhaaksi pelaajaksi.


title: Oskar Bäck

text: Bäck pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Bäck pelasi myös World U-17 Hockey Challengessa vuonna 2016, jolloin hän voitti kultaa. Bäck jakoi viidellä syöttöpisteellään koko turnauksen syöttöpörssin voiton joukkuetoverinsa Samuel Fagemon ja Tšekin Tomáš Koblížekin kanssa. Hän on toiminut myös Ruotsin alle 16-vuotiaiden maajoukkueen kapteenina. Yhteensä Bäck on pelannut 13 nuorten ja 43 poikien maaottelua.


title: Reimund Rötter

text: Reimund Paul Rötter (s. 1961) on saksalainen maataloustieteilijä, maatalousekologi ja maatalousjärjestelmän mallintaja. Hän työskentelee Göttingenin yliopistossa Saksassa trooppisen kasvintuotannon ja maatalouden järjestelmien mallinnuksen professorina. Hän toimi vuosina 2007–2016 Suomessa Maa- ja elintarviketalouden tutkimuskeskuksen (MTT) ja Luonnonvarakeskuksen (Luke) palveluksessa kasvintuotannon ekologian johtavana tutkijana ja maatalousjärjestelmien mallinnuksen professorina.


title: Reimund Rötter

text: Rötter opiskeli Tierin yliopistossa Saksassa, ja valmistui siellä fysikaalisen maantieteen aihepiiristä maisteriksi ja edelleen trooppisen kasvintuotannon mallinnuksen aihepiiristä tohtoriksi (M.Sc. 1989, Ph.D. 1993). Hänen väitösirjansa otsikkona oli "Simulation of the biophysical limitations to maize production under rainfed conditions in Kenya".


title: Reimund Rötter

text: Vuosina 1993-2008 hän työskenteli Wageningenin yliopistossa Alankomaissa useissa eri hankkeissa tutkijana, ja tutkimushankkeiden johtajana. Tämän ohella hän työskenteli vuosina 1996-2000 kansainvälisen riisintutkimusinstituutin (International Rice Research Institute, IRRI) tehtävissä Filippiineillä. Vuosina hän toimi maankäytön ja ilmastonmuutoksen tutkimusteeman vetäjänä Wageningenin Alterran maaperätieteen keskuksessa. Vuosina 2007-2008 Rötter toimi Maa- ja elintarviketalouden tutkimuskeskuksen kasvintuotannon tutkimuksen maatalousekologian johtavana tutkijana Mikkelin toimipisteessä. Vuodesta 2008 hän on ollut Helsingin yliopiston maatalousekologian dosentti. Vuosina 2009-2016 hän toimi Maa- ja elintarviketalouden tutkimuskeskuksen, sittemin Luonnonvarakeskuksen tuotannon ekologian ja maatalousjärjestelmien mallinnuksen professorina. Vuodesta 2016 hän on ollut Göttingenin yliopiston trooppisen kasvintuotannon ja maatalousjärjestelmien mallinnuksen professori.


title: Reimund Rötter

text: Vuonna 2018 professori Rötter oli arvostetulla maailman viitatuimpien tutkijoiden "2018 Highly Cited Researchers" -listalla tieteenrajat ylittävän tutkimuksen aihepiiristä. Hänet oli tässä listauksessa tulkittu Suomessa toimivaksi tutkijaksi. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaanluettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Tutkijoista noin 40 työskentelee Suomessa (kuten Clarivate Analyticsin mukaan Rötter) tai on ulkomailla tutkimustyötään tekeviä suomalaisia.


title: Urheilutalo Feeniks

text: Urheilutalo Feeniks on Forssassa sijaitseva urheiluhalli. Sitä käyttävät muun muassa koripallojoukkueet Forssan Koripojat ja Forssan Alku ja koripalloseura Feeniks Basket.


title: Urheilutalo Feeniks

text: Hallissa on koripallon lisäksi puitteet budolajeille, nyrkkeilylle ja lentopallolle. Halli on myös konserttien ja muiden tapahtumien pitopaikka.


title: Urheilutalo Feeniks

text: Vuonna 1992 Forssan silloinen vanha urheilutalo paloi pölyräjähdyksen seurauksena.


title: Urheilutalo Feeniks

text: Vuonna 2010 koripallokentän rajat korjattiin uudistuneita sääntöjä vastaaviksi.


title: Matthias Manasi

text: Matthias Manasi (s. 26. joulukuuta 1969 Berliini) on saksalainen kapellimestari ja pianisti. Hän valmistui pianonsoiton opintojen jälkeen Musikhochschule Karlsruhesta vuonna 1995 ja orkesterinjohdon opintojen jälkeen Musikhochschule Stuttgartista 1996. Hänen opettajiaan olivat pianonsoitossa Andrzej Ratusiński ja Carmen Piazzini sekä orkesterinjohdossa Thomas Ungar. Mestarikursseja Manasi suoritti Georg Tintnerin, Gianluigi Gelmettin, Karl Österreicherin, Jorma Panulan ja Kurt Masurin johdolla.


title: Matthias Manasi

text: Manasi aloitti ammattimaisen uransa kapellimestarina vuonna 1995 johtamalla "Un ballo in mascheran" esityksen Sleesian oopperassa. Tätä esitystä seurasivat "La bohèmen", "Don Giovannin" ja "Taikahuilun" esitykset. Manasin ohjelmistoon kapellimestarina on kuulunut myös sinfonisia teoksia, ja kapellimestarin töiden ohella Manasi on esiintynyt pianistina.


title: Hélène Bouvier

text: Hélène Bouvier (20. kesäkuuta 1905 Pariisi – 11. maaliskuuta 1978) oli ranskalainen kontra-altto. Hän opiskeli Pariisin konservatoriossa ja teki vuonna 1930 debyyttinsä Nantesin oopperassa tulkitsemalla Christoph Willibald Gluckin "Orfeus ja Eurydiken" nimiroolin. Hänet tunnettiin erityisesti Delilana "Simson ja Delilassa" (Camille Saint-Saëns) ja Genevièvenä "Pelléas ja Mélisandessa" (Claude Debussy). Hänen muihin merkittäviin rooleihinsa lukeutuivat "Wertherin" (Jules Massenet) Charlotte ja "Louisen" (Gustave Charpentier) äiti.


title: Hélène Bouvier

text: Bouvier esiintyi ranskalaisten oopperatalojen lisäksi Alankomaissa, Belgiassa, Saksassa, Monacossa ja Buenos Airesissa. Hän oli myös konserttiesiintyjä. Hän teki levytyksiä Deccalle, Voguelle, Bourg Recordsille ja Eratolle.


title: Peter MacDonald

text: Peter MacDonald (s. 1939 Lontoo) on brittiläinen elokuvaohjaaja, elokuvaaja ja tuottaja. Hän on työskennellyt second unit -ohjaajana useiden menestyselokuvien tuotannoissa, muun muassa Harry Potter -elokuvissa ja "Imperiumin vastaiskussa". Uransa alkupuolella hän työskenteli Geoffrey Unsworthin kameraoperaattorina muun muassa elokuvissa "Teräsmies", "Cabaret" ja "Vaaleanpunaisen pantterin paluu".


title: Meiway

text: Frédéric Ehui Désiré, taiteilijanimeltään Meiway (s. 1962), on norsunluurannikkolainen laulaja, joka tunnetaan zoblazo-nimisen musiikkityylilajin pioneerina.


title: Meiway

text: Meiwayn vanhemmat olivat harrastelijamuusikoita, joista isä soitti harmonikkaa ja äiti lauloi. Meiway sai jo varhaisella urallaan vuosina 1978 ja 1981 Norsunluurannikon Podium-palkinnon Pace- ja Les Génitaux -kokoonpanojen kanssa. Hän alkoi saavuttaa kansainvälistä suosiota ensimmäisillä albumeillaan "Ayibebou" (1989) ja "200% Zoblazo" (1991). Soolouransa 20-vuotisjuhlan kunniaksi Meiway sai vuonna 2009 Norsunluurannikon kulttuuriansioritarikunnan komentajan ja Grand-Bassamin lähettilään arvot.


title: Václav Tomášek

text: Václav Jan Křtitel Tomášek (17. huhtikuuta 1774 – 3. huhtikuuta 1850) oli tšekkiläinen säveltäjä. Hän sai koulutuksensa Saksassa ja kehittyi johtavaksi Prahassa Franz Schubertin aikalaisena vaikuttaneeksi säveltäjäksi. Hän piti yhteyttä Joseph Haydniin sekä Ludwig van Beethoveniin ja oli lisäksi kirjeenvaihdossa Johann Wolfgang von Goethen kanssa. Tomášek ja Goethe tapasivatkin 1820-luvun alussa. Ensin mainittu sävelsi jälkimmäisen sanoihin 41 laulua, joiden parissa työskentelyä kesti vuodesta 1815 vuoteen 1820. Säveltäjä toimi sekä laulajana että pianistina esittäessään nämä laulunsa Egerissä Goethelle elokuussa 1822.


title: Älylukko

text: Älylukko on lukko, jossa on jokin digitaalinen ominaisuus, esimerkiksi ohjelmoitava avain, kulkukortti tai koodi. Älylukot ovat joko kokonaan digitaalisia lukkoja tai elektromekaanisia lukkoja, joissa on sekä perinteisiä että digitaalisia ominaisuuksia. Ne voivat toimia esimerkiksi älypuhelimella tai kulkukortilla.


title: Älylukko

text: Valmistajien mukaan lukot ovat turvallisia, mutta esimerkiksi F-securen mukaan ne eivät ole turvallisia eikä niitä suositella omakotitaloihin.


title: Yrjö Ropponen

text: Yrjö Johannes Ropponen (24. huhtikuuta 1884 Kuopio – 9. lokakuuta 1955 Helsinki) oli poliisineuvos, joka toimi valtion poliisikoulun johtajana.


title: Yrjö Ropponen

text: Yrjö Ropposen vanhemmat olivat nimismies Matias Ropponen ja Mathilda Olivia Nordlund ja puoliso vuodesta 1910 Mimmi Sigrid Niilekselä. Ropponen tuli ylioppilaaksi Kuopion lyseosta 1904 ja suoritti yleisen hallintotutkinnon 1907. Hän toimi Kuopion läänin lääninkanslistina vuodesta 1907 ja läänin reistraattorina vuodesta 1910, Kaavin nimismiehenä vuodesta 1911, Vaasan läänin varalääninsihteerinä vuodesta 1915 ja valtion poliisikoulun johtajana 1929–1948. Poliisineuvos hän oli vuodesta 1946. Ropponen julkaisi useita poliisin toimintaa koskevia teoksia.


title: Nguyễn Xuân Phúc

text: Nguyễn Xuân Phúc (s. 20. heinäkuuta 1954) on vietnamilainen poliitikko, joka valittiin maansa pääministeriksi heinäkuussa 2016. Hän on koulutukseltaan kauppatieteiden kandidaatti, ja kuulunut puolueen keskuskomiteaan vuodesta 2006.


title: Watertown (Etelä-Dakota)

text: Rapid City on kaupunki Etelä-Dakotan osavaltiossa Yhdysvalloissa. Sen väkiluku oli vuoden väestönlaskennassa 21 482. Watertown on Codingtonin piirikunnan hallintokeskus.


title: Joseph Liouville

text: Joseph Liouville FRS FRSE FAS (24. maaliskuuta 1809 – 8. syyskuuta 1882) oli ranskalainen matemaatikko.


title: Joseph Liouville

text: Liouville opiskeli École Polytechniquessä vuodet 1825-1827 ja toimi myöhemmin siellä professorina. Hänet nimitettiin Ranskan tiedeakatemian jäseneksi 1839 ja Royal Societyyn 1850.


title: Joseph Liouville

text: Nykyään hänet tunnetaan lähinnä funktioteorian alaan kuuluvasta Liouvillen lauseesta. Liouville tutki myös monia muita matematiikan osa-alueita. Esimerkiksi tason analyyttisessä geometriassa on toinenkin Liouvillen lause: kartioleikkauksen C pisteestä P piirrettyjen tangenttien pituudet suhtautuvat toisiinsa kuten käyrän C tässä pisteessä olevien kaarevuussäteiden kuutiot.


title: Joseph Liouville

text: Hänen työnsä differentiaaliyhtälöiden reunaehtojen parissa johti Sturm-Liouville teoriaan, jota käytetään ratkaisemaan integraaliyhtälöitä. Tämä teoria, jolla on paljon merkitystä matemaattisessa fysiikassa, kehitettiin vuosien 1829 ja 1837 välillä. Tämä Liouvillen yhteistyö Jacques Sturmin kanssa on luultavasti tunnetuin 1800-luvun puolivälin ranskalaisen analyysin tulos.


title: Joseph Liouville

text: Liouville tutki myös transsendenttilukuja. Hän konstruoi äärettömän luokan transsendenttilukuja käyttäen ketjumurtolukuja. Vuonna 1851 hän julkaisi tuloksia transsendenttiluvuista ilman riippuvuutta ketjumurtoluvuista. Liouvillen luku on 0,1100010000000000000000010000..., jossa desimaalikehitelmässä on 1 paikassa n! ja 0 muuten.


title: Joseph Liouville

text: Elämänsä aikana Liouville julkaisi noin 400 tutkimuspaperia, joista 200 käsitteli lukuteoriaa.


title: Joseph Liouville

text: Liouvillen mukaan on nimetty katu Pariisissa ja kraatteri kuussa.


title: Liouville

text: Liouville tarkoittaa esimerkiksi seuraavia:


title: Keltaisten liivien liike

text: Keltaisten liivien liike () on Ranskassa toukokuussa 2018 internetissä alkanut protestiliike, joka jatkui mielenosoituksina 17. marraskuuta 2018 alkaen. Joulukuussa 2018 liikkeen piirissä oli hallituksenvastaisia mellakoita, joihin osallistuneilla oli keltaiset huomioliivit yllään. Mielenosoituksia oli myös Belgiassa, Alankomaissa ja Saksassa.


title: Keltaisten liivien liike

text: Mielenosoittajat ovat vastustaneet Ranskan presidentin Emmanuel Macronin polttoaineveroa ja muita elinkustannuksia lisääviä päätöksiä. Protestoijien mielestä Ranskan hallitus on suosinut varakkaita ihmisiä muiden kustannuksella. He ovat myös vaatineet kansanvallan lisäämistä kansalaisaloitteiden avulla ja presidentti Macronin eroa.


title: Keltaisten liivien liike

text: Aluksi Macron sanoi mielenosoittajille, että Ranska ei tingi polttoaineveroista tai muusta Ranskan hiilijalanjälkeä ja saasteita vähentävästä politiikasta, mutta protestien jatkuttua viikkoja hallitus taipui ja ilmoitti jäädyttävänsä polttoaineiden veronkorotukset ja sähkön ja kaasun hinnat. Vaatimuksia kuitenkin esitettiin edelleen lisää.


title: Keltaisten liivien liike

text: Keltaisten liivien mielenosoituksiin osallistuvilla ei ole yhteistä poliittista näkemystä tai ideologiaa. Ranskan valtio on käyttänyt kyynelkaasua ja vesitykkejä sekä harkinnut poikkeustilaa.


title: Keltaisten liivien liike

text: Sunnuntaina 1. joulukuuta 2018 tehdyn kyselyn mukaan 72 prosenttia ranskalaisista tukee keltaliivejä. Vastaajista 85 prosenttia vastustaa väkivaltaisuuksia.


title: Keltaisten liivien liike

text: Keltaisten liivien liike sai alkunsa, kun pariisilainen Priscillia Ludosky, jolla on verkossa toimiva kosmetiikkaliike, käynnisti internetissä vetoomuksen, jossa pyydettiin laskemaan polttoaineen hintoja. Hän eritteli hinnanmuodostuksen ja huomasi, että polttoaineen hinnasta Ranskassa yli puolet on veroja. Lyijyttömän bensiinin hinta Ranskassa oli tuolloin 1,41 euroa. Vetoomus jäi lähes ilman huomiota lokakuuhun asti, jolloin Pariisissa asuva kuorma-autonkuljettaja Éric Drouet huomasi vetoomuksen ja alkoi kierrättää sitä Facebookissa ystäviensä keskuudessa. Sanomalehdet alkoivat kirjoittaa vetoomuksesta, ja allekirjoitusten määrä lisääntyi nopeasti 700:sta 200 000:een. Joulukuun 2018 alussa vetoomuksessa oli yli 1,15 miljoonaa allekirjoitusta.


title: Keltaisten liivien liike

text: Mielenosoitukset alkoivat, kun vetoomuksen tueksi järjestettiin mielenosoituspäivä 17. marraskuuta 2018, jolloin ”kaikki tiet tukittaisiin” polttoaineverojen vastustamiseksi.


title: Keltaisten liivien liike

text: Protestoijat ovat usein pukeutuneet keltaisiin turvaliiveihin, jollaiset on Ranskassa oltava kaikissa autoissa.


title: Keltaisten liivien liike

text: Osallistujat käyttävät viestinnässä sosiaalista mediaa, eikä liikettä johda mikään muodollinen, organisoitu poliittinen puolue, ammattiyhdistys tai muu ryhmä. Raporttien mukaan protestoijat tulevat koko poliittisesta kirjosta ja kaikkialta Ranskasta, mukaan lukien asumalähiöissä ja maaseudulla asuvat, jotka ovat kyllästyneitä nouseviin hintoihin ja paikallaan polkeviin palkkoihin.


title: Keltaisten liivien liike

text: Protestoijia tukivat alun perin Ranskan pikkukaupungeissa ja maaseudulla asuvat ihmiset, jotka liikkuvat paljon autolla. Analyytikkojen mukaan keltaisten liivien riveihin liittyvät ovat alemman keskiluokan tulotason työläisiä, jotka sanovat, että he tulevat tuskin toimeen. He sanovat myös saavansa niukasti julkisia palveluita maksamiensa verojen vastineeksi, vaikka asuvat yhdessä Euroopan korkeimmin verotetuista maista.


title: Keltaisten liivien liike

text: Keltaisten liivien mielenosoitusten ohessa tyytymättömyys levisi myöhemmin ambulanssin kuljettajien keskuuteen ja joihinkin lukioihin, joissa oppilaat vastustivat koulutusuudistuksia.


title: Keltaisten liivien liike

text: Oppilaiden mielenosoitus Pariisista länteen olevan Mantes-la-Jolien koulun ulkopuolella päättyi yhteenottoihin poliisin kanssa ja yli 140 henkilön pidätykseen. Oppilaat vastustivat tutkinnonuudistussuunnitelmia, joiden he sanoivat rajoittavan mahdollisuuksia ja ruokkivan epätasa-arvoa. Poliisi sanoi, että koulussa pidätettyjä epäillään osallistumisesta ”aseistettuun kokoontumiseen” ja että poliisi halusi puuttua tilanteeseen, joka oli karkaamassa käsistä. Sosiaalisessa mediassa herättivät raivoa kuvat ja videot, joissa Ranskan mellakkapoliisi pakotti koulun oppilaita polvistumaan pitäen kädet pään takana.


title: Keltaisten liivien liike

text: Polttoaineveron korotuksen tarkoitus oli ilmastonmuutoksen hillintä, johon pyritään vähentämällä perinteisten polttoaineiden kulutusta. Korotuksen myötä polttoaineiden hinnat ja elinkustannukset nousivat. Tämä vähensi keskiluokan ja työväestön tuloja. Macronin hallitus leikkasi myös eläkkeitä. Samalla väitettiin veropolitiikan suosivan rikkaita. Lisäksi Ranska on presidenttivaltainen maa, jossa moni on kokenut jäävänsä poliittisen päätäntävallan ulkopuolelle.


title: Keltaisten liivien liike

text: Keltaliiveillä ei ole mitään virallista organisaatiota, mutta hallituksen peruttua polttoaineveron korotuksen sosiaaliseen mediaan ilmestyi silti "keltaliivien" nimissä lista lisävaatimuksista, kuten eläkkeiden ja vähimmäispalkan 40 prosentin korotus, eroaminen EU:sta, ei-toivotun siirtolaisuuden estäminen ja valtion työntekijämäärän valtava lisääminen sekä kaikkea mahdollista kansan vallasta alkaen. Nopeuskameroiden määrää haluttiin vähentää, muovipullot ja muuntogeeninen ruoka kieltää. Yksi tärkeä työkalu jonka käyttöönottoa keltaliivit ovat vaatineet on kansalaisaloite, eli RIC ("Le référendum d’initiative citoyenne").


title: Keltaisten liivien liike

text: Protestoijat pysäyttivät liikenteen yli tuhannessa mielenosoituksessa 17. marraskuuta 2018. He sulkivat myös polttoainevarastoille vieviä teitä. Yksi protestoija kuoli, kun mielenosoittajien saartama nainen joutui paniikkiin ja ajoi väkijoukkoon. Kaikkiaan protestoijia oli yli 50 000.


title: Keltaisten liivien liike

text: 24. marraskuuta 106 000 ”keltaliiviä” protestoi eri puolilla Ranskaa. Pariisissa mielenosoittajia oli 8 000, ja siellä protesti muuttui väkivaltaiseksi. Ääriainekset sytyttivät kohteita kaduilla tuleen ja tekivät katusulkuja. Poliisi vastasi vesitykein ja kyynelkaasulla. Viranomaiset sallivat rauhanomaisen protestin, mutta pyrkivät hajottamaan laittomat mellakat.


title: Keltaisten liivien liike

text: 1.–2. joulukuuta Macronin eroa vaativissa protesteissa tapahtuneissa onnettomuuksissa kuoli kaksi ihmistä. Jotkut varastivat poliisiautosta rynnäkkökiväärin. Mellakoijat myös sytyttivät erään rakennuksen tuleen. Jotkut tunkeutuivat liikkeisin ryöstelemään. Protestoijat polttivat joulukuun 2. päivänä 200 autoa. Pariisissa vammautui 133 henkilöä, joista ainakin yksi vakavasti. Hallitus piti hätäkokouksen. Poliisi pidätti 410 ihmistä. Pariisin noin 5 500 mielensoittajista noin 1 500:n uskottiin olevan laittomuuksiin ”yllyttäjiä”.


title: Keltaisten liivien liike

text: Joulukuun alussa Ranskan sisäministeriön virkailija kertoi uutistoimisto AFP:lle, että viranomaisia oli vahvistettu ”merkittävän väkivallan” takia, kun sekä oikeiston että vasemmiston aktivistit olivat suunnitelleet yhtymistä mielenosoituksiin lauantaina.


title: Keltaisten liivien liike

text: 8. joulukuuta mielenosoituksia järjestetiin muun muassa Lyonissa, Bordeaux’ssa, Toulousessa, Marseillessa ja Grenoblessa. Arvioiden mukaan mielenosoituksiin osallistui noin 125 000 henkilöä, joista Pariisissa noin 10 000. Lähes 90 000 poliisia osallistui mielenosoitusten valvontaan. Heistä 8 000 oli Pariisissa, jossa käytettiin myös 12:a panssaroitua ajonevoa. Mielenosoittajat polttivat autoja ja rikkoivat ikkunoita. Lauantaina 8. joulukuuta yli 130 ihmistä loukkaantui, heistä 20 oli poliiseja. Talousministeri piti mellakoita katastrofina maan taloudelle.


title: Keltaisten liivien liike

text: 9. joulukuuta mielenosoittajia oli 136 000, ja heistä pidätettiin 1 700. Mellakat aiheuttivat suuret taloudelliset vahingot.


title: Keltaisten liivien liike

text: 15. joulukuuta Pariisissa oli alle 3 000 mielenosoittajaa, joista iltapäivään mennessä otettiin kiinni lähes sata. Ranskan sisäministeriön mukaan koko maassa oli keskipäivällä liikkeellä noin 35 000 mielenosoittajaa. Sisäministeriö oli määrännyt eri puolille maata järjestystä valvomaan lähes 70 000 poliisia.


title: Keltaisten liivien liike

text: 22. joulukuuta noin 800 – 1 000 ihmistä protestoi Pariisissa. Poliisi otti kiinni erään mielenosoituksen järjestäjän, jonka väitettiin kehottaneen protestoijia tunkeutumaan presidentinlinnaan. Eräs sivullinen kuoli ajettuaan päin rekkaa, joka oli asetettu tiesuluksi. Poliisi varautui mahdollisiin isompiin mielenosoituksiin välipäivinä muun muassa metroasemia sulkemalla.


title: Keltaisten liivien liike

text: Loppiaisaattona 5. tammikuuta 2019 yhteensä 30 000 keltaliiviä osoitti Ranskassa mieltään. Keltaliivejä tuki nyt noin 55 prosenttia ranskalaisista. Pariisissa protestoijia oli 3 500. Rauhanomainen mielenosoitus muuttui yhteenotoiksi poliisien kanssa Seinen silloilla. Sunnuntaina 6. tammikuuta 2018 noin 50 000 ihmistä osoitti mieltään, osan heistä mellakoidessa. Protestoijat sytyttivät tuleen ajoneuvoja, ravintolalaivan ja rakentamiaan katuesteitä. Poliisi vastasi kumiluodein, kyynelkaasulla ja vesitykein. Jotkut mielenosoittajat tunkeutuivat ministeriön sisäpihalle rikkomalla portin työkoneella. Ranskan hallituksen tiedottaja Benjamin Griveaux pakeni rakennuksesta.


title: Keltaisten liivien liike

text: Seuraavana lauantaina 12. tammikuuta 2019 liikkeellä oli 84 000 protestoijaa, joista poliisi otti kiinni 244. Protestia oli tukahduttamassa yhteensä 80 000 poliisia. Protesti oli yleisesti ottaen melko rauhallinen, vaikka Riemukaarella olikin yhteenotto mellakoijien ja poliisin välillä. Mellakoita oli myös muutamassa muussa kaupungissa.


title: Keltaisten liivien liike

text: Ranskan hallitus on suostunut lykkäämään polttoaineveron korotusta kuuden kuukauden ajan. Tämä ei ole hillinnyt mellakoita, vaan mellakat ovat jatkuneet muista syistä. Helena Petäistön mielestä mellakat ovat pahimmat sitten vuoden 1934. Hallitus on pohtinut lisämyönnytyksiä olemalla avoin matalapalkkaisten auttamiselle.


title: Keltaisten liivien liike

text: Mielenosoitukset ovat kasvaneet laajemmaksi presidentti Macronin ja hänen linjansa vastustukseksi. Macronin on vaikeaa tukahduttaa mellakoita, sillä niillä ei ole johtajaa eikä asialistaa. Marine Le Pen ja Jean-Luc Mélenchon ovat vaatineet kansalliskokouksen hajottamista ja uusia vaaleja järjestettäväksi.


title: Keltaisten liivien liike

text: 10. joulukuuta presidentti Macron esiintyi kansan edessä ja lupasi myönnytyksiä. Macron lupasi, että pienimpiä palkkoja nostetaan 100 eurolla kuukaudessa, mikä vastaa seitsemän prosentin korotusta. Tuon palkankorotuksen maksaa valtio eivätkä työnantajat. Lisäksi eläkkeiden veronkiristyksen ulkopuolelle rajataan alle 2 000 euron kuukausieläkkeet. Myönnytykset tarkoittavat sitä, että Macronin pyrkimys kuroa budjettivajetta umpeen ei onnistu ja Ranskan valtion budjettialijäämä kasvaa 2,8 prosentista 3,5 prosenttiin.


title: Keltaisten liivien liike

text: Nationalistista EU- tai pakolaisvastaista keltaliiviliikehdintää esiintyi pienemmässä mitassa muissa Euroopan maissa.


title: Jali Mäkilä

text: Jali Alarik Mäkilä (s. 22. huhtikuuta 1965 Turku) on suomalainen, kolmissa olympialaisissa kilpaillut purjehtija.


title: Jali Mäkilä

text: Mäkilä sijoittui olympialaisten Finnjolla-luokassa 17:nneksi Barcelonassa 1992 ja 11:nneksi Atlantassa 1996 sekä Soling-luokassa Erkki Heinosen ja Sami Tammisen kanssa 15:nneksi Sydneyssä 2000. Maailmanmestaruuskilpailuissa hän sijoittui parhaimmillaan Finnjollalla viidenneksi vuonna 1996, kuudenneksi vuonna 1986 ja seitsemänneksi vuonna 1993 sekä Solingilla kuudenneksi vuonna 2000 ja kymmenenneksi vuonna 1998. Euroopan-mestaruuskilpailuissa hän oli Finnjollalla viides vuonna 1990 ja yhdeksäs vuonna 1989 sekä Solingilla viides vuonna 1999, kuudes vuonna 1998 ja yhdeksäs vuonna 1997.


title: Jali Mäkilä

text: Mäkilä edusti seuratasolla Turun Pursiseuraa ja Helsingfors Segelsällskapia. Hän voitti Finnjollien Suomen-mestaruuden vuosina 1990–1993.


title: Erkki Heinonen (purjehtija)

text: Erkki Tapani Heinonen (s. 8. heinäkuuta 1967 Vaasa) on suomalainen, olympialaisissakin kilpaillut purjehtija.


title: Erkki Heinonen (purjehtija)

text: Heinonen sijoittui olympialaisten Soling-luokassa Jali Mäkilän ja Sami Tammisen kanssa 15:nneksi Sydneyssä 2000. Maailmanmestaruuskilpailuissa hän sijoittui parhaimmillaan kuudenneksi vuonna 2000 ja kymmenenneksi vuonna 1998. Euroopan-mestaruuskilpailuissa hän oli viides vuonna 1999, kuudes vuonna 1998 ja yhdeksäs vuonna 1997.


title: Erkki Heinonen (purjehtija)

text: "Eki" Heinonen edusti seuratasolla Turun Pursiseuraa. Hän voitti Suomen-mestaruuden Solingilla vuonna 1995 ja H-veneiden luokassa vuonna 2000.


title: Sami Tamminen (purjehtija)

text: Sami Tuomas Tamminen (s. 17. helmikuuta 1971 Espoo) on suomalainen, olympialaisissakin kilpaillut purjehtija.


title: Sami Tamminen (purjehtija)

text: Tamminen sijoittui olympialaisten Soling-luokassa Jali Mäkilän ja Erkki Heinosen kanssa 15:nneksi Sydneyssä 2000. Maailmanmestaruuskilpailuissa hän sijoittui parhaimmillaan kuudenneksi vuonna 2000 ja kymmenenneksi vuonna 1998. Euroopan-mestaruuskilpailuissa hän oli viides vuonna 1999, kuudes vuonna 1998 ja yhdeksäs vuonna 1997.


title: Sami Tamminen (purjehtija)

text: Tamminen edusti seuratasolla Helsingfors Segelsällskapia. Hän voitti Suomen-mestaruuden H-veneiden luokassa vuonna 2000.


title: Sami Tamminen (purjehtija)

text: Tamminen voitti jääkiekkoilijana A-nuorten Suomen-mestaruuden Kiekko-Espoon joukkueessa vuonna 1989.


title: Anna Slunga-Tallberg

text: Anna Marita Slunga-Tallberg (o.s. Slunga, s. 5. helmikuuta 1962 Helsinki) on suomalainen, olympialaisissakin kilpaillut purjehtija.


title: Anna Slunga-Tallberg

text: Slunga-Tallberg sijoittui olympialaisten 470-luokassa Katri Läikkeen kanssa kymmenenneksi Barcelonassa 1992. Maailmanmestaruuskilpailuissa he sijoittuivat samana vuonna neljänneksi. Vuonna 1990 he voittivat Pohjoismaiden-mestaruuden.


title: Anna Slunga-Tallberg

text: Slunga-Tallberg edusti seuratasolla Nyländska Jaktklubbenia. Hän avioitui purjehtija Georg Tallbergin kanssa.


title: Katri Läike

text: Katri Anneli Läike (s. 22. elokuuta 1967 Turku) on suomalainen, olympialaisissakin kilpaillut purjehtija. Uuteen-Seelantiin muutettuaan hän kilpaili pyöräilijänä.


title: Katri Läike

text: Läike sijoittui olympialaisten purjehduksen 470-luokassa Anna Slunga-Tallbergin kanssa kymmenenneksi Barcelonassa 1992. Maailmanmestaruuskilpailuissa he sijoittuivat samana vuonna neljänneksi. Vuonna 1990 he voittivat Pohjoismaiden mestaruuden.


title: Katri Läike

text: Läike edusti seuratasolla Lahden Purjehdusseuraa.


title: Katri Läike

text: Läike muutti Uuteen-Seelantiin vuonna 1992. Siellä hän kilpaili pyöräilyssä.


title: Vittorio Occorsio

text: Vittorio Occorsio (9. huhtikuuta 1929 Rooma – 10. heinäkuuta 1976 Rooma) oli italialainen syyttäjä. Hän tuli tunnetuksi julkisuudessa vuonna 1967, kun Italian sotilaallisen tiedustelupalvelun (SIFAR) entinen komentaja, kenraali Giovanni De Lorenzo haastoi "L'Espresso"-lehden oikeuteen kunnianloukkauksesta, lehden paljastettua De Lorenzon vuonna 1964 tekemän vallankaappaussuunnitelman (ns. "Piano Solo"). Oikeudenkäynnin aikana syyttäjänä toiminut Occorsio oivalsi, että toimittaja Lino Jannuzzin julkaisema artikkeli asiasta oli täysin todenmukainen, ja vaati siksi tämän vapauttamista syytteestä ja De Lorenzon asettamista syytettyjen penkille. Oikeus ei kuitenkaan tähän suostunut vaan tuomitsi Jannuzzin ja lehden pääjohtajan Eugenio Scalfarin kunnianloukkauksesta. Skandaali paisui valtaviin mittasuhteisiin ja asiaa tutkimaan asetettu parlamentaarinen komitea päätyi lopulta tulokseen että Occorsio oli ollut oikeassa ja Jannuzzin julkaisemat tiedot pitivät paikkansa.


title: Vittorio Occorsio

text: Vuonna 1972 Occorsio sai tehtäväkseen tutkia oliko uusfasistisen Ordine Nuovo -järjestön toiminta laillista. Occorsio totesi pian, että näin ei ollut ja nosti syytteen 43:a järjestön jäsentä vastaan, joista 30 tuomittiin seuraavana vuonna eri rikoksista. Occorsion työn tuloksena sisäministeri Paolo Emilio Taviani päätti lakkauttaa järjestön vedoten sodan jälkeen (1952) säädettyyn lakiin (ns. "legge Scelba") jonka oli määrä estää Italian vanhan fasistisen puolueen henkiin herättäminen.


title: Vittorio Occorsio

text: Koska Ordine Nuovo lakkauttamispäätöksestä huolimatta jatkoi toimintaansa, Occorsio aloitti uuden esitutkinnan jonka kohteena oli 120 järjestön jäsentä. Oikeuteen asti hän ei asiaa kuitenkaan ehtinyt viedä. Heinäkuun 10. päivänä 1976 Occorsio murhattiin autoonsa Rooman Via Mogadiscio -kadulla kotinsa edustalla. Kaksi miestä pysäytti syyttäjän auton hänen lähtiessa kotoaan aamulla ja ampui hänet konepistoolilla. Ruumis peitettiin yhdeksällä Ordine Nuovon lentolehtisellä. Näissä ilmoitettiin että Occorsion oli tuominnut kuolemaan «erikoistuomioistuin», koska hän oli «demokratiadiktatuurin» palvelijana vainonnut Ordine Nuovon jäseniä.


title: Vittorio Occorsio

text: Murhasta tuomittiin vuonna 1978 elinkautiseen vankeuteen Ordine Nuovon sotilaallisten toimien johtaja Pier Luigi Concutelli.


title: Skins (albumi)

text: Skins on rap-artisti XXXTentacionin vuonna 2018 julkaistu kolmas albumi. Se debytoi Yhdysvalloissa Billboard 200 -listan ykkösenä. Albumi julkaistiin puoli vuotta artistin kuoleman jälkeen. Kaikki albumin 10 kappaletta olivat aiemmin julkaisemattomia.


title: Skins (albumi)

text: Kappaleessa ”One Minute” oli mukana Kanye West. Albumi julkaistiin 7. joulukuuta 2018.


title: Salibandyn SM-sarja 1987–1988

text: Salibandyn SM-sarjakausi 1987–1988 oli salibandyliigan historian toinen kausi, jolloin miehet pelasivat Suomen-mestaruudesta. Sarjasta käytettiin tuolloin nimitystä miesten mestaruussarja. Naiset pelasivat ensimmäisen kerran mestaruudesta vasta kaudella 1988–1989. Mestaruuden voitti Manse United (ManU) ennen Ruunien Ruunia (RuRu). Kolmanneksi sijoittui Synkkä Uhma.


title: Salibandyn SM-sarja 1987–1988

text: Sarja pelattiin kolmessa turnauksessa kahdeksan joukkueen kesken. Turnaukset pelattiin Maarianhaminassa, Helsingin Viikissä ja Tampereen Atalpassa. Edellisvuodelta mukana olivat ManU, RuRu, Synkkä Uhma, SC Dalmac, Turbon Pallo, ja Ylhäs. Sarjaan olivat nousseet I divisioonan nousukarsinnoista vuosaarelainen SSV ja VÅSC. Muut karsintoihin osallistuneet joukkueet olivat tamperelainen Manse Unitedin "sisarseura" Manse City ja vuosaarelainen Viikingit. Edellisen kauden (1986–1987) joukkueista sarjasta olivat pudonneet Bolla Bolla, Helsingin Yliopiston uimaseura (HyUS) ja SaPa. Kaudella 1986–1987 sarjapaikkansa säilyttänyt TDK-Team luopui sarjasta.


title: Padmaavat

text: Padmaavat on vuonna 2018 ensi-iltansa saanut intialainen historiallinen draamaelokuva, jonka on ohjannut ja tuottanut Sanjay Leela Bhansali. Elokuva perustuu löyhästi Malik Muhammad Jayasin eepokseen "Padmavat". Deepika Padukone näyttelee kaunista rajput-kuningatarta Padmavatia, joka on naimisissa Shahid Kapoorin näyttelemän kuninkaan Ratan Singhin kanssa. Ranveer Singhin näyttelemä Khalji-dynastian sulttaani Alauddin Khalji kuulee Padmavatin kauneudesta ja hyökkää tämän valtakuntaan.


title: Padmaavat

text: "Padmaavat" sai ensi-iltansa 25. tammikuuta 2018. Kiistanalainen elokuva sai sekalaisen vastaanoton, mutta se oli silti suuri kaupallinen menestys.


title: Harmaatokko

text: Harmaatokko ("Bathygobius fuscus") on tokkojen heimoon kuuluva kala, joka elää meren pinnan tuntumassa. Eduard Rüppell kuvasi lajin ensimmäisenä vuonna 1830.


title: Harmaatokko

text: Harmaatokko on melko pienikokoinen, korkeintaan 15 senttimetrin mittainen kala. Harmaalla pohjalla on useita pieniä vaaleita täpliä. Oranssiset silmät ja suu ovat suhteellisen suuria.


title: Harmaatokko

text: Laji elää Afrikassa, Aasiassa ja Oseaniassa. Harmaatokon esiintyminen Havaijilla on kuitenkin kyseenalaista. Laji elää makeassa- murto- ja merivedessä, matalalla ja kivikkoisella pohjalla. Harmatokon uhanalaisuusluokitus on Kansainvälisen luonnonsuojeluliiton mukaan elinvoimainen.


title: Harmaatokko

text: Harmaatokko syö äyriäisiä, kaloja ja kasvillisuutta kuten leviä.


title: Slunga

text: Slunga voi tarkoittaa:


title: Ekdahl

text: Ekdahl voi tarkoittaa:


title: Lommi

text: Lommi voi tarkoittaa:


title: Samuel Ersson

text: Samuel Ersson (s. 20. lokakuuta 1999 Falun, Ruotsi) on ruotsalainen jääkiekkomaalivahti, joka pelaa kotimaansa toiseksi korkeimmalla sarjatasolla HockeyAllsvenskan-joukkue Västerås IK:ssa.


title: Samuel Ersson

text: Ersson on Falu IF:n kasvatti. Hän debytoi seuran miesten joukkueessa Ruotsin neljänneksi korkeimmalla sarjatasolla HockeyTvåanissa vain 15-vuotiaana kaudella 2014–2015, jolloin Ersson pelasi siellä yhden runkosarjaottelun. Kaudeksi 2015–2016 hän siirtyi Brynäs IF:n J18-junioreihin. Kauden 2016–2017 hän valittiin J18 Allsvenskanin parhaaksi maalivahdiksi. Ersson pelasi osan kaudestaan myös Brynäsin J20-junioreissa, jossa hän pelasi lähinnä Oliver Dackellin kakkosmaalivahtina.


title: Samuel Ersson

text: Kaudella 2017–2018 Ersson nousi Brynäsin J20-joukkueen selkeäksi ykkösmaalivahdiksi. Hän debytoi kauden aikana myös seuran SHL-joukkueessa, jossa Ersson puki viiteen runkosarja-, yhteen playoff- ja kahteen Mestarien liigan otteluun. Hän myös pelasi joukkueessan SHL-uransa ensimmäisen ja kauden ainoaksi jääneen ottelunsa 26. lokakuuta 2017 Färjestad BK:ta vastaan. Ersson vaihdettiin Brynäsin maalille Felix Sandströmin tilalle ottelun toiseen erään. Hän torjui kahdessa erässä 15 kertaa ja päästi kaksi maalia. Brynäs hävisi ottelun lopulta lukemin 1–4.


title: Samuel Ersson

text: Philadelphia Flyers varasi Erssonin viidennellä kierroksella 143. pelaajana . Kaudeksi 2018–2019 hän siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskanin nousijajoukkue Västerås IK:hon.


title: Samuel Ersson

text: Ersson pelasi alle 20-vuotiaiden MM-kilpailuissa vuonna 2019, jolloin hän toimi Ruotsin pääasiallisena ykkösmaalivahtina. Valmennus valitsi Erssonin joukkueensa turnauksen yhdeksi kolmesta parhaasta pelaajasta. Hänet valittiin myös sekä Yhdysvaltoja vastaan pelatun alkulohkon ottelun että Sveitsiä vastaan pelatun puolivälieräottelun päätteeksi Ruotsin ottelun parhaaksi pelaajaksi.


title: Samuel Ersson

text: Ersson edusti Ruotsia myös alle 18-vuotiaiden MM-kilpailuissa vuonna 2017, jolloin hän toimi kuitenkin joukkueen kolmosmaalivahtina, eikä pukenut yhteenkään otteluun. Yhteensä Ersson on pelannut yhdeksän nuorten maaottelua.


title: Nya ÖB

text: Nya ÖB oli Kokkolassa vuosina 2015–2017 ilmestynyt ruotsinkielinen paikallislehti.


title: Nya ÖB

text: "Nya ÖB:n" perustivat entiset "Österbottens Tidningin" toimittajat, joiden mielestä lehti kiinnitti liian vähän huomiota Kokkolan ja Kruunupyyn asioihin. Sen nimi viittasi Kokkolassa aikaisemmin julkaistuun "Österbottningen"-lehteen. Syyskuusta 2015 lähtien kerran viikossa ilmestynyt "Nya ÖB" sai 1500 tilaajaa. Varsinkin mainostulot osoittautuivat liian pieniksi ja lehti lopetettiin vuoden 2017 lopussa. Sen päätoimittajana työskenteli Yrsa Slotte.


title: Matias Hilden

text: Matias Hilden (s. 1987 Aitoo) on Puumalan kunnanjohtaja. Aloittaessaan tehtävässä vuonna 2011 hän oli 24-vuotias ja virassaan Suomen nuorin. Vuodesta 2017 lähtien hän on toiminut kunta- ja uudistusministeri Anu Vehviläisen erityisavustajana valtiovarainministeriössä.


title: Matias Hilden

text: Hilden on koulutukseltaan hallintotieteiden maisteri Tampereen yliopistosta.


title: Matias Hilden

text: Vuonna 2016 Hilden kilpaili Haluatko miljonääriksi? -ohjelman avausjaksossa ohjelman palattua Suomen televisioon.


title: Liouville (kraatteri)

text: Liouville on pieni törmäyskraatteri Kuussa. Sen halkaisija on 16,12 kilometria. Se sijaitsee kaakkoon suuremmasta kraatterista Dubyagosta, ja tunnettiin aikaisemmin nimellä Dubyago S ennen kuin IAU antoi sille sen nykyisen nimen. Kraatteri on nimetty ranskalaisen matemaatikon Joseph Liouvillen mukaan.


title: Liouville (kraatteri)

text: Kraatteri on pyöreä ja maljanmuotoinen. Siitä länteen 35–40 kilometrin päässä sijaitsee samaa kokoluokkaa oleva Respighin kraatteri.


title: Yhdistetyn Continental Cup 2018–2019

text: Yhdistetyn Continental Cup 2018–2019 alkoi 14. joulukuuta 2018 Yhdystvaltojen Steamboat Springsissä ja päättyy 10. maaliskuuta 2019 Venäjän Nižni Tagilissa. Kauden aikana järjestetään naisilla 10 henkilökohtaista kilpailua, miehillä 17 henkilökohtaista, ja kaksi joukkuekilpailua.


title: Ensimmäinen yhteys (täsmennyssivu)

text: Ensimmäinen yhteys voi tarkoittaa seuraavia:


title: Annegret Kramp-Karrenbauer

text: Annegret Kramp-Karrenbauer (s. 9. elokuuta 1962 Völklingen, Saarinmaa) on saksalainen kristillisdemokraattinen poliitikko. Hänet valittiin vuonna 2018 kristillisdemokraattisen unionin puheenjohtajaksi Angela Merkelin seuraajaksi. Kramp-Karrenbauer oli siirtynyt aiemmin samana vuonna liittovaltion politiikkaan. Sitä ennen hän oli toiminut pitkään Saarlandin osavaltiopolitiikassa. Hän oli osavaltion pääministerinä 2011–2018


title: Annegret Kramp-Karrenbauer

text: Annegret Kramp syntyi Völklingenissä vuonna 1962. Kuusilapsisen perheen isä oli erityiskoulun rehtori ja äiti kotiäiti. Annegret kasvoi Püttlingenissä, missä hän kävi peruskoulun. Lukion Annegret kävi Völklingenissä.


title: Annegret Kramp-Karrenbauer

text: Kramp liittyi jo lukioaikanaan vuonna 1981 kristillisdemokraattiseen unioniin. Seuraavana vuonna hän aloitti yliopisto-opintonsa ja meni naimisiin kaivosinsinööri Helmut Karrenbauerin kanssa. Karrenbauereille on syntynyt liittonsa aikana kolme lasta.


title: Annegret Kramp-Karrenbauer

text: Kramp-Karrenbauer valittiin ensimmäisen kerran vuonna 1984 Püttlingenin kaupunginvaltuustoon. Hän istui valtuustossa vuoteen 2000 asti ja uudestaan vuodet 2009–2011. Kramp-Karrenbauer valmistui vuonna 1990 maisteriksi politiikan tutkimuksesta ja julkisoikeudesta. Valmistumisensa jälkeen hänestä tuli ammattipoliitikko, kun hänet valittiin Saarlandin CDU:n poliittiseksi suunnittelijaksi.


title: Annegret Kramp-Karrenbauer

text: Kramp-Karrenbauer valittiin marraskuussa 2000 Saarlandin sisäministeriksi Klaus Meiserin seuraajaksi. Hän oli ensimmäinen nainen tehtävässä. Kramp-Karrenbauer toimi sisäministerinä seitsemän vuoden ajan, ja sai vuonna 2004 lisäksi nais- ja perheasiat hoidettavakseen. Saarlandin hallituksessa kierrätettiin syyskuussa 2007 ministereitä, ja Kramp-Karrenbauer sai koulutus-, perhe-, naisasia- ja kulttuuriministerin tehtävät. Marraskuun 2009 vaalien jälkeen Kramp-Karrenbauerista tuli ministeri, jonka vastuulla olivat muun muassa työ-, perhe- ja sosiaaliasiat.


title: Annegret Kramp-Karrenbauer

text: Kramp-Karrenbauer oli noussut 2000-luvun ensimmäisellä vuosikymmenellä Saarlandin suosituimmaksi poliitikoksi, vaikka hän oli sosiaaliasioiden ministerinä vastuussa sosiaaliturvan leikkauksista. Saarlandin pääministeri Peter Müller valitsi Kramp-Karrenbauerin seuraajakseen, ja elokuussa 2011 Kramp-Karrenbauer voitti pienellä erolla sosiaalidemokraattisen puolueen Heiko Maasin.


title: Annegret Kramp-Karrenbauer

text: Kramp-Karrenbauer oli ensimmäinen nainen Saarlandin osavaltion johdossa. Hän asetti tärkeimmäksi tehtäväkseen osavaltion itsemääräämisoikeuden säilyttämisen, sillä toukokuussa 2011 osavaltio oli asetettu Stabilitätsratin valvontaan. Kramp-Karrenbauer ilmoitti tammikuussa 2012 uusista osavaltiovaaleista, kun hallituskoalitio kaatui. Monet kritisoivat hänen ratkaisuaan, mutta maaliskuussa pidetyissä vaaleissa CDU ja SPD saivat enemmistön parlamenttiin. Puolueet sopivat hallitusyhteistyöstä, ja Kramp-Karrenbauer valittiin toistamiseen Saarlandin pääministeriksi.


title: Annegret Kramp-Karrenbauer

text: Kramp-Karrenbauer valittiin marraskuussa 2012 uudestaan Saarlandin CDU:n puheenjohtajaksi. Hän sai äänestyksessä peräti 98,2 prosenttia äänistä. Saarlandin osavaltiovaaleissa maaliskuussa 2017 CDU sai 40,7 prosenttia äänistä, kun se oli vuoden 2012 vaaleissa saanut 35,2 prosenttia. Kramp-Karrenbauer sai jatkokauden osavaltion pääministerinä.


title: Annegret Kramp-Karrenbauer

text: Kramp-Karrenbauer vaihtoi vuonna 2018 osavaltiopolitiikan liittovaltiotasolle, kun hänestä tuli helmikuussa CDU:n puoluesihteeri. Angela Merkel ilmoitti lokakuussa luopuvansa CDU:n puheenjohtajuudesta. Kramp-Karrenbauer julkisti pian tämän jälkeen puheenjohtajaehdokkuutensa. Kramp-Karrenbauer sai joulukuussa puheenjohtajavaalien toisella kierroksella 517 ääntä, kun hänen vastaehdokkaansa Friedrich Merz sai 482 ääntä.


title: Kustaa Saarilahti

text: Kustaa Adolf Saarilahti, vuoteen 1901 Lindgren (10. elokuuta 1883 Uusikirkko T.l. – 15. toukokuuta 1959 Uusikaupunki) oli pappi, opettaja ja lähetyssaarnaaja, joka toimi pitkään Suomen Lähetysseuran palveluksessa.


title: Kustaa Saarilahti

text: Saarilahden vanhemmat olivat laivuri Karl Niklas Lindgren ja Maria Henrika Nylund ja puoliso vuodesta 1911 Jenny Maria Kalkkinen. Saarilahti tuli ylioppilaaksi Turun reaalilyseosta 1905 ja vihittiin papiksi 1911. Hän toimi lähetyssaarnaajana Kiinassa 1912–1920, Suomen Lähetysseuran lähetyskoulun opettajana 1921–1922 ja 1926–1933 sekä lähetysopiston johtajana 1930–1950, Raahen seminaarin uskonnon ja historian lehtorina 1922–1926 ja Suomen Lähetysseuran sihteerinä 1932–1950 ja apulaisjohtajana 1934–1950. Hän oli myös Suomen Lähetysseuran johtokunnan ja Evankelis-luterilaisen sisälähetyssäätiön hallituksen jäsen. Rovastin arvonimen Saarilahti sai 1938.


title: Iver Fossum

text: Iver Tobias Rørvik Fossum (s. 15. heinäkuuta 1996 Drammen, Norja) on norjalainen jalkapalloilija, joka on pelipaikaltaan Keskikenttäpelaaja. Hän edustaa Bundesliigassa pelaavaa Hannover 96:ta. Tämän lisäksi hän kuuluu myös Norjan jalkapallomaajoukkueeseen.


title: Hiromi Kawakami

text: Hiromi Kawakami (jap. 川上 弘美, s. 1958) on suosittu japanilainen naiskirjailija, jonka romaanit ovat voittaneet useita merkittäviä kirjallisuupalkintoja, kuten Akutagawa-palkinnon ja Yomiuri-palkinnon.


title: Hiromi Kawakami

text: Hiromi Kawakamin ensimmäinen suomennettu teos "Sensein salkku" (jap. センセイの鞄, suom. S&S 2017) voitti Tanizaki-palkinnon ilmestymisvuonnaan 2001 ja oli ehdolla Man Asian -palkinnon saajaksi vuonna 2013. Sensein salkku on käännetty neljälletoista kielelle.


title: Adam Åhman

text: Adam Åhman (s. 31. heinäkuuta 1999 Västervik, Ruotsi) on ruotsalainen jääkiekkomaalivahti, joka pelaa kotimaansa toiseksi korkeimmalla sarjatasolla HockeyAllsvenskan-joukkue IK Oskarshamnissa lainalla SHL-joukkue HV71:stä.


title: Adam Åhman

text: Åhman on Västerviks IK:n kasvatti. Hän puki ensimmäisen kerran seuran miesten joukkueen paidan vain 14-vuotiaana Ruotsin kolmanneksi korkeimmalla sarjatasolla maan I-divisioonassa kaudella 2013–2014, jolloin Åhman puki kolmeen runkosarjaotteluun. Kaudella 2014–2015 hän puki Hockeyettanissa (ent. Ruotsin I-divisioona) kahteen runkosarja- ja yhteen Kvalserien AS:n otteluun.


title: Adam Åhman

text: Kaudeksi 2015–2016 Åhman siirtyi HV71:n J18-junioreihin. Kaudella 2016–2017 hänellä oli koko J20 SuperElitin paras päästettyjen maalien keskiarvo (2.05). Åhman valittiin kauden päätteeksi sarjan parhaaksi maalivahdiksi. Hän puki kauden aikana myös kuuteen SHL-otteluun, mutta jäi kuitenkin ilman peliaikaa. Kauden 2017–2018 päätteeksi Åhman voitti J20 SuperElitin mestaruuden. Hän puki kauden aikana myös 25 SHL:n runkosarjaotteluun ja pelasi myös kolme ottelua. Åhman teki SHL-debyyttinsä 4. tammikuuta 2018 vieraissa Karlskrona HK:ta vastaan. Hän torjui HV71:n 2–6-voittoon päättyneessä ottelussa 15 kertaa. SHL-uransa ensimmäisen nollapelin Åhman torjui seuraavassa ottelussaan 30. tammikuuta 2018 vieraissa Örebro HK:ta vastaan. Hän torjui HV71:n 0–3-voittoon päättyneessä ottelussa 33 kertaa. Åhman pelasi kauden aikana myös yhden ottelun lainalla Hockeyettan-joukkue HA74:ssä.


title: Adam Åhman

text: Tammikuussa 2018 Åhman teki HV71:n kanssa kaksivuotisen SHL-sopimuksen. Kaudeksi 2018–2019 seura lainasi hänet sarjatasoa alemmas HockeyAllsvenskan-joukkue IK Oskarshamniin.


title: Adam Åhman

text: Åhman edusti Ruotsia alle 20-vuotiaiden MM-kilpailuissa vuonna 2019, jolloin hän toimi pääasiassa joukkueensa kolmosmaalivahtina, puki kahteen otteluun, mutta ei saanut kuitenkaan peliaikaa. Åhman pelasi myös alle 18-vuotiaiden MM-kilpailuissa vuonna 2017, jolloin hän toimi Ruotsin pääasiallisena ykkösmaalivahtina. Hänet valittiin Venäjää vastaan pelatun pronssiottelun päätteeksi joukkueensa ottelun parhaaksi pelaajaksi. Yhteensä Åhman on pelannut neljä nuorten ja kymmenen poikien maaottelua.


title: Adam Åhman

text: Keväällä 2018 Åhman kutsuttiin vain kolmen SHL-ottelun kokemuksella Ruotsin A-maajoukkueen ensimmäiseen MM-leiriyhmään paikkaamaan loukkaantumisen vuoksi sivuun joutunutta Olof Lindbomia. Hän toimi Slovakiaa vastaan pelatuissa maaotteluissa kakkosmaalivahtina Magnus Hellbergille, mutta Åhman oli Ruotsin mukaana vielä maaotteluissa Tanskaa vastaan sekä Carlson Hockey Gamesissa, jossa hän puki yhteen otteluun.


title: Adam Åhman

text: Åhmanin pikkuveli August pelaa hyökkääjänä HV71:n J18-junioreissa. Veljesten isä Niclas Åhman on entinen alempien sarjojen jääkiekkomaalivahti.


title: Unisolmu

text: Unisolmu on erityisesti kalastussolmuna käytetty solmu.


title: Unisolmu

text: Tässä ovat ohjeet unisolmun solmimiseen esimerkiksi vieheeseen kiinni. Ota kiinni langan yhdestä päästä. Pujota se vieheen nokan silmukasta läpi. Kierrä sen jälkeen langan pään itsensä taakse. Kierrä se kuusi kertaa itsensä ylitse ja sitten ali. Pujota langan pää vielä kierrosten alapuolelle syntyneen lankasilmukan läpi. Kiristä.


title: Pinja Sanaksenaho

text: Pinja Sanaksenaho (s. 22. elokuuta 2002), tunnettu käyttäjänimellään Pinkku Pinsku, on suomalainen videobloggaaja ja tubettaja. Hän on yksi Suomen tunnetuimpia tubettajia yli 230 000 tilaajallaan ja 82 miljoonalla näyttökerrallaan.


title: Pinja Sanaksenaho

text: Sanaksenaho aloitti tubettamisen 11-vuotiaana vuonna 2013. Hän opetteli itse kuvaamaan ja editoimaan videoita, mutta hänen äitinsä Jaana on vahvasti mukana kanavan ylläpitämisessä. Sanaksenaho kuvaa videoitaan monipuolisiksi, joista kuka vain voi löytää katsottavaa.


title: Pinja Sanaksenaho

text: Sanaksenaho valittiin Tubeconissa "Vuoden vloggaajaksi" vuonna 2015 vain 13-vuotiaana.


title: Pinja Sanaksenaho

text: Sanaksenaho on harrastanut tubettamisen lisäksi jalkapalloa. Hän on myös ääninäytellyt elokuvassa vuonna 2017.


title: Saksan ilmasto

text: Saksan ilmasto on suuressa osassa maata lauhkea meri-ilmasto. Etelämpänä mantereisempi ilmasto tuo enemmän vaihtelua: kuumemmat kesät ja kylmemmät talvet. Lisäksi Alpeilla ja paikoin Keski-Saksan ylängöillä on vuoristoilmasto. Golf-virta tuo lämpöä pohjoiseen ja matalapaineet kuljettavat sitä Pohjanmeren rannikolle, missä lämpötilat ovat useita asteita leveyspiirin keskiarvoa ylempänä. Saksa on yhtä pohjoisessa kuin Labradorin niemimaa tai Siperia, mutta niitä selvästi lämpimämpi alue.


title: Saksan ilmasto

text: Atlantilta tulevat keskileveysasteiden liikkuvat matalat vuorottelevat Azoreilta Keski-Eurooppaan ulottuvien korkeapaineen selänteiden kanssa, mikä pitää sään ympäri vuoden vaihtelevana. Ajoittain Alpeilta tuleva lämmin ja kuiva laskutuuli, föhn, vaikuttaa maan eteläosien säähän ja keväällä sulattaa sieltä lumet.


title: Saksan ilmasto

text: Pohjois-Saksan alangolla ilmasto on viileätalvinen ja lämminkesäinen. Esimerkiksi Berliinissä keskimääräinen alin lämpötila on vajaan kaksi celsiusastetta pakkasen puolella joulu-, tammi- ja helmikuussa. Kuumimmat kuukaudet ovat heinä ja elokuu, jolloin keskimääräinen ylin lämpötila on 24 astetta. Sateita saadaan ympäri vuoden 30–70 mm kuussa.


title: Saksan ilmasto

text: Etelä-Saksassa ilmasto on mantereisempi, ja vuoristossa on viileämpää kuin pohjoisen alangoilla. Esimerkiksi Münchenissä keskimääräinen alin lämpötila on 2–4 astetta pakkasen puolella joulu-, tammi- ja helmikuussa. Kuumimmat kuukaudet ovat heinä- ja elokuu, jolloin keskimääräinen ylin lämpötila on 23 astetta. Sateet painottuvat kesään: kesä-, heinä- ja elokuussa saadaan yli sata millimetriä kuukaudessa, tammi- ja helmikuussa alle 50 mm.


title: Saksan ilmasto

text: Saksan ilmastotilastot on laskettu kaudelle 1961-1990. Vuoden keskilämpötila on suuressa osassa maata 6 ja 10 asteen välillä, maan länsiosan suurissa jokilaaksoissa 10-12 astetta ja vuoristoissa paikoin pakkasen puolella. Päiviä, jolloin lämpötila käy pakkasen puolella on 37-297 päivää vuodessa. Vähiten tällaisia päiviä on Düsseldorfin seudulla. Koko vuorokauden lämpötila on pakkasella 8-212 päivää. Trooppisia öitä (alin lämpötila yli 20 C) on keskimäärin 0-3 kappaletta, mutta esimerkiksi kesällä 2010 niitä oli Berliinin suunnalla 12 kpl.


title: Erkki Heinonen

text: Erkki Heinonen -nimisiä henkilöitä ovat:


title: Team Vanpa

text: Team Vanpa ry on vuonna 1995 Länsi-Vantaalla perustettu jalkapallo- ja futsalseura. Alkujaan seura perustettiin tarjoamaan rennompaa ja hauskempaa harrastustoimintaa lapsille, nuorille ja aikuisille. Perustajajäsenet olivat olleet jo hyvän aikaa huolissaan nuorille suunnatun urheiluharrastuksen yhä etenevässä määrin lisääntyvästä vakavoittamisesta. Vuosien saatossa toiminnassa on ollut mukana satoja aktiivisia harrastajia.


title: Team Vanpa

text: Team Vanpan edustusjoukkue nousi kaudeksi 2018-2019 pääsarjatasolle Naisten Futsal-liigaan ja toinen joukkue pelaa naisten kolmannella sarjaportaalla.


title: Team Vanpa

text: Edustusjoukkue pelaa kauden 2018-2019 kotiottelunsa Vantaan Tikkurilan urheilutalolla.


title: Vesa Ristimäki

text: Vesa Ristimäki (s. 14. toukokuuta 1960) on suomalainen kaupunkikulttuurivaikuttaja ja konserttipromoottori.


title: Vesa Ristimäki

text: Ristimäki valmistui Tampereen yliopistosta kauppatieteen maisteriksi pääaineenaan markkinointi vuonna 1993. Opiskeluaikanaan hän toimi Tullikamarin Klubin toimitusjohtajana vuosina 1989–1992. Vuonna 1993 Ristimäki aloitti Helsingin yliopiston ylioppilaskunnan omistaman Vanhan ylioppilastalon HYY:n kulttuurikeskuksen toiminnanjohtajana. Vuotta myöhemmin hän siirtyi Oy Gaudeamus Ab:n palvelukseen Vanhan Ylioppilastalon päälliköksi tehtävänään kulttuuri- ja ravintolatoiminnan uudelleenorganisointi.


title: Vesa Ristimäki

text: Ristimäki jätti Vanhan vuonna 1997 ja osti osuuden Popzoo Promotions Oy:stä ryhtyen Jarmo "Elukka" Eskelisen yhtiökumppaniksi. Ristimäki toimi Popzoon toimitusjohtajana vuosina 1997–2006. PopZoo vastasi Helsingin juhlaviikkojen Huvila-teltan tuottamisesta ja taiteellisesta johtajuudesta vuosina 1996–2000. Yritys siirtyi Eastwayn omistukseen 2007.


title: Vesa Ristimäki

text: Sekä Ristimäki että Eskelinen ovat olleet Helsingin kaupunkikulttuuriin vaikuttavia henkilöitä 1990-luvulta eteenpäin. He toimivat näkyvästi Helsingin kulttuuripääkaupunkivuotena 2000. Art goes Kapakka -tapahtuman jakaman Helsinki hauskemmaksi -palkinnon Ristimäki sai vuonna 2004.


title: Vesa Ristimäki

text: Vuosina 2007–2013 Ristimäki toimi Eastwayn johtotehtävissä päätyen Eastway Liven toimitusjohtajaksi 2013. Vuoden 2014 elokuussa Ristimäki ryhtyi jälleen yrittäjäksi ja perusti oman No Fear Agency & Promotion Oy:n, joka tuottaa tapahtumia ja konserttikiertueita. Ristimäki konsultoinut useiden tapahtumatilojen konseptointia ja rakentamista sekä laatinut tapahtumatuotantoon ja festivaalien kehityssuunnitelmia Helsingin ja Hämeenlinnan kaupungeille. Toteutuneista hankkeista tärkein on Turun Logomon suunnitteluvaiheen liiketoiminnan konsultointi sekä Kotkan tapahtumakeskuksen konseptin suunnittelu (työn alla 2016–2018). Useat konsultoinneista hän on toteuttanut yhteistyössä Pink Eminence Oy:n Outi Raatikaisen kanssa. Lisäksi Welldonen Risto Juvosen kanssa hän suunnitteli Bio Rexin konserttisalihanketta vuonna 1996 ja oli mukana kehittämässä Linnanmäen vesitornin suunnitelmaa konserttisaliksi 2006-2007. Nämä suunnitelmat eivät ole toistaiseksi toteutuneet.


title: Vesa Ristimäki

text: Uransa aikana Vesa Ristimäki on tuottanut yli 2000 tapahtumaa. Esimerkiksi ektronisen musiikin Koneisto-festivaalit Helsingissä 2000-luvun alussa olivat PopZoon tuottamia. Vuonna 2014 hän tuotti suomalaisen kirjallisuuden laajimman tähänastisen kansainvälisen esittäytymisen Finland Cool Frankfurtin kirjamessuille ja vuonna 2018 hän tuotti yhdessä Alt Agencyn kanssa loppuunmyydyn Wigwam 50 v. -kiertueen.


title: Jonne Saarinen

text: Jonne Saarinen (s. 20. lokakuuta 1997) on suomalainen koripalloilija. Laitahyökkääjänä pelaava Saarinen on Namika Lahden kasvatti. Hän on pelannut M1DA:ta ja Tampereen Pyrinnössä Korisliigaa.


title: Jonne Saarinen

text: Saarinen on Namika Lahden kasvatti. Hän pelasi seuran juniorijoukkueissa B-poikien SM-sarjaa kaudella 2012–2013 ja A-poikien SM-sarjassa kolme kautta vuosina 2013–2016. Viimeisellä juniorikaudellaan hän debytoi myös miesten valtakunnallisissa sarjoissa pelaten M1DB:tä Lahti Basketballissa. Lahti nousi kauden päätteeksi M1DA:han, jossa Saarinen pelasi kauden 2016–2017 suorittaen samalla varusmiespalveluksensa. Kauden 2017–2018 Saarinen pelasi M1DA:ta Porvoon Tarmossa.


title: Jonne Saarinen

text: Kaudeksi 2018–2019 Saarinen siirtyi opiskelupaikan saamisen myötä M1DA:ta pelanneeseen Pyrintö Akatemiaan. Loukkaantumisista johtuen Saarinen nousi pelaaman myös Pyrinnön edustusjoukkueeseen: hän debytoi Korisliigassa 7. marraskuuta 2018 Nokiaa vastaan. Neljännessä liigaottelussaan Katajaa vastaan Saarinen kärsi nilkkavammasta mutta pelasi 12 minuuttia ja heitti ensimmäiset pääsarjapisteensä, kahden pisteen korin.


title: Ken Page

text: Kenneth "Ken" Page (s. 20. tammikuuta 1954) on yhdysvaltalainen näyttelijä.


title: Egyptin presidentti

text: Egyptin presidentti on Egyptin valtionpäämies.


title: Egyptin presidentti

text: Presidentti valitaan suoralla enemmistövaalilla, tarvittaessa voidaan käydä kaksi kierrosta. Kausi kestää neljä vuotta. Presidentti nimittää pääministerin, mutta parlamentti hyväksyy valinnan.


title: Egyptin presidentti

text: Vuonna 2014 hyväksytyn perustuslain mukaan presidenttiehdokkaan pitää olla syntynyt egyptiläisille vanhemmille, eikä hänellä itsellään, hänen vanhemmillaan tai puolisollaan ole koskaan saanut olla muuta kansallisuutta edes kaksoiskansalaisuutena. Ehdokkaan on oltava suorittanut sotilaspalveluksensa (tai olla vapautettu siitä), ja hänen tulee olla rekisteröitymispäivänä vähintään 40 vuoden ikäinen.


title: Egyptin presidentti

text: Arabikevään jälkeen Asevoimien korkein neuvosto käytti presidentin valtaa kahteen otteeseen.


title: Tuomas Finne

text: Tuomas Finne (s. 2. joulukuuta 1979) on helsinkiläinen tuottaja ja järjestöaktiivi.


title: Tuomas Finne

text: Finne on koulutukseltaan kulttuurituottaja (AMK). Finne työskenteli aikuiskoulutuksen parissa Työväen Sivistysliiton Helsingin opintojärjestössä ensin tuottajana vuosina 2004-2013 ja järjestön toiminnanjohtajana vuosina 2013-2018. Joulukuussa 2018 Finne nimitettiin Työväen Sivistysliiton tuottajaksi.


title: Tuomas Finne

text: Tuomas Finne on toiminut Elmu ry:n hallituksessa vuodesta 2016 ja järjestön puheenjohtajana vuodesta 2018.


title: Tuomas Finne

text: Tuomas Finne on Itäkeskuksen sosialidemokraattien puheenjohtaja ja hän oli ehdolla Helsingissä SDP:n listoilta kuntavaaleissa vuonna 2017. Finne on Helsingin kulttuurijaoston varajäsen.


title: Tuomas Finne

text: Nuorempana Finne on soittanut kitaraa useissa kokoonpanoissa, mutta viimeiset vajaa 20 vuotta hän on keskittynyt soittamaan ja laulamaan underground-yhtyeessä BPP. Bändi esiintyy äärimmäisen harvoin ja julkaisee musiikkia vielä harvemmin. Finne harrastuksiin kuuluu lisäksi juokseminen ja talvisin avantouinti.


Tuomas Finne


title: Tuomas Finne

text: Tuomas Finnen kotisivut: https://tuomasfinne.fi


title: Tuomas Finne

text: Tuomas Finne Twitterissä: https://twitter.com/Tommikael


title: Tuomas Finne

text: Elmun hallitus: http://ry.elmu.fi/hallitus


title: Bornhövedin taistelu

text: Pohjoissaksalaisessa Bornhövedin kaupungissa on käyty


title: Jim Boylen

text: James Francis ”Jim” Boylen (s. 18. huhtikuuta 1965) on yhdysvaltalainen koripallovalmentaja.


title: Jim Boylen

text: Boylen on valmentanut pitkään yliopistojoukkueita ja NBA-joukkueita pääosin apuvalmentajan roolissa. Hän on voittanut apuvalmentajana kolme NBA:n mestaruutta: Houston Rocketsissa vuosina 1994 ja 1995 sekä San Antonio Spursissa vuonna 2014. Vuodesta 2015 hän toimi Fred Hoibergin alaisuudessa Chicago Bullsin avustavana päävalmentajana. Hoibergin saatua potkut joulukuussa 2018 Boylen nousi Bullsin päävalmentajaksi. Hänen johtamisratkaisunsa aiheuttivat nopeasti eripuraa joukkueessa.


title: Pikku Heidi

text: Pikku Heidi on Johanna Spyrin romaani vuodelta 1881. Se kertoo Heidi-nimisestä orpotytöstä, joka kasvaa isosisänsä luona Alpeilla.


title: Pikku Heidi

text: Kirjan ovat suomentaneet ainakin nimimerkki Serkku (1885) sekä Irene Mendelin (1905) ja Sirkka Rapola (1963).


title: Pikku Heidi

text: Kirjasta ja sen jatko-osista "Heidi osaa käyttää oppiaan" ja "Heidi ystävämme" on tehty yli 20 sovitusta elokuviksi ja televisioon.


title: Yhdistetyn Continental Cup 2017–2018

text: Yhdistetyn Continental Cup 2017–2018 alkoi 15. joulukuuta 2017 Yhdysvaltojen Steamboat Springsissä ja päättyi 11. maaliskuuta 2018 Venäjän Nižni Tagilissa. Kaudella tuli ensimmäistä kertaa mukaan naisten kilpailuja joita oli tarkoitus olla kuusi, mutta kaksi kilpailua peruttiin. Miesten kilpailuja oli seitsemäntoista. Naisten ensimmäisen kokonaiscupin voitti venäläinen Stefanija Nadimova, ja miesten cupin itävaltalainen Thomas Jöbstl.


title: Victor Söderström

text: Victor Söderström (s. 26. helmikuuta 2001 Skutskär, Ruotsi) on ruotsalainen jääkiekkopuolustaja, joka edustaa SHL-joukkue Brynäs IF:ää. Häntä on yleisesti pidetty yhtenä ikäluokkansa lupaavimmista pelaajista ja Söderströmistä on parhaimmillaan odotettu ensimmäisen kierroksen varausta . Hän laukoo oikealta.


title: Victor Söderström

text: Söderström on Skutskärs SK:n kasvatti. Hän debytoi seuran miesten joukkueessa vain 13-vuotiaana Ruotsin viidenneksi korkeimmalla sarjatasolla HockeyTreanissa kaudella 2014–2015. Kaudeksi 2015–2016 Söderström siirtyi Brynäs IF:n junioreihin. Hän jakoi tehoilla 13+16=29 koko U16 Elitin puolustajien pistepörssin toisen sijan Leksands IF:n Filip Johanssonin kanssa edellään vain Rögle BK:n Jakob Bondesson. Söderström voitti kauden päätteeksi U16 SM:n pronssia.


title: Victor Söderström

text: Kaudella 2016–2017 Söderström oli J18 Elitissä Brynäsin tehokkain puolustaja tehoilla 7+12=19. Hän voitti myös J18 Allsvenskanin puolustajien piste- ja syöttöpörssin tehoilla 3+16=19 sekä jakoi tehotilaston voiton joukkuetoverinsa Adam Bäckehagin kanssa lukemalla +21. Kaudella 2017–2018 Söderström oli J18 Elitissä Brynäsin tehokkain puolustaja tehoilla 6+11=17. J18 Allsvenskanissa hän oli tehoilla 1+13=14 joukkueen paras syöttäjä Sebastian Sundlövin kanssa ja toiseksi paras pistemies hänen jälkeensä. Pudotuspeleissä Söderström oli Brynäsin paras maalintekijä kolmella osumallaan. Hän pelasi osan kaudestaan myös seuran J20-junioreissa.


title: Victor Söderström

text: Söderström debytoi kaudella 2018–2019 Brynäsin SHL-joukkueessa. Hän teki SHL-debyyttinsä vain 16-vuotiaana 18. lokakuuta 2018 vieraissa Malmö Redhawksia vastaan. Söderström sai ottelussa jääaikaa 14.10 minuuttia. Hän keräsi myös yhden kahden minuutin jäähyn. Marraskuussa 2018 Söderström teki Brynäsin kanssa kevääseen 2020 asti ulottuvan SHL-sopimuksen.


title: Victor Söderström

text: Söderström pelasi alle 18-vuotiaiden Hlinka Gretzky Cupissa vuonna 2018, jolloin hän voitti hopeaa. Söderström pelasi myös World U-17 Hockey Challengessa vuonna 2017. Yhteensä hän on pelannut 31 poikien maaottelua.


title: Puerto Baquerizo Moreno

text: Puerto Baquerizo Moreno on Galápagossaarten pääkaupunki, ja saariryhmän toiseksi suurin kaupunki. Vuoden 2015 tietojen mukaan siellä asui 26 prosenttia saarten asukkaista, noin 6 560 ihmistä. Kaupunki sijaitsee San Cristóbalin saaren länsiosassa, ja se on saanut nimensä Ecuadorin presidentin Alfredo Baquerizo Morenon mukaan.


title: Puerto Baquerizo Moreno

text: Puerto Baquerizo Morenon pinta-ala oli vuonna 2009 noin 7,38 neliökilometriä. Se oli ollut vielä vuonna 2006 noin 1,54 neliökilometriä, mutta kaupunkiin oli liitetty laivaston tukikohdan alue.


title: Rheinwald

text: Rheinwald on kunta Kaakkois-Sveitsissä Graubündenin kantonissa.


title: Rheinwald

text: Rheinwaldin kunta muodostettiin, kun kolme kuntaa, Hinterrhein, Nufenen ja Splügen, yhdistyivät uudeksi kunnaksi 1.1.2019. Vuoden 2017 lopulla näissä kunnissa oli yhteensä 635 asukasta. Kuntien pinta-ala oli yhteensä 137 neliökilometriä:


title: Rheinwald

text: Rheinwald sijaitsee Hinterrheinjoen latvoilla Rheinwaldin laaksossa nelisenkymmentä kilometriä Churista lounaaseen.


title: Rheinwald

text: Moottoritie A13 kulkee Rheinwaldin poikki Hinterrheinin laakson pohjalla San Bernardinon tunnelin kautta Thusisista Bellinzonaan.


title: Gideon Salojärvi

text: Kaarle Gideon Salojärvi, vuoteen 1906 Seppelin (1. marraskuuta 1868 Toholampi – 3. huhtikuuta 1943 Hamina) oli suomalainen kanttoriurkuri, laulaja, opettaja ja kuoronjohtaja.


title: Gideon Salojärvi

text: Salojärven vanhemmat olivat kanttori Emanuel Seppelin ja Sofia Karolina Odenwall ja puoliso vuodesta 1894 Lempi Johanna Alander. Hän kävi kanttori- ja urkurikoulun 1890 ja Helsingin musiikkiopiston 1893. Vehkalahden kanttoriurkurina Salojärvi toimi vuodesta 1894 lähes viisikymmentä vuotta ja kansakoulunopettajana 1897–1931. Hän oli myös Haminan suomalaisen yhteiskoulun laulunopettaja 1894–1898 ja toimi kuoronjohtajana vuodesta 1894. Äänialaltaan tenori Salojärvi esiintyi oopperalaulajana, osallistui muun muassa Suomen Laulun esityksiin ja antoi yksityiskonsertteja. Director cantus -arvonimen hän sai 1915.


title: William Barr

text: William Pelham Barr (s. 23. toukokuuta 1950) on yhdysvaltalainen juristi. Hän toimi maansa oikeusministerinä 1991–1993 George H. W. Bushin presidenttikaudella.


title: William Barr

text: Donald Trump kertoi 7. joulukuuta 2018, että hän on esittänyt Barria uudeksi oikeusministeriksi virkaa tilapäisesti hoitavan Matthew G. Whitakerin tilalle. Senaatin täytyy hyväksyä ehdotus ennen kuin Barr voidaan nimittää.


title: William Barr

text: Barr tunnetaan konservatiivisena ja presidentin vahvan vallan kannattajana.


title: William Barr

text: Barr tavoittei nuorena virkaa CIA:ssa, ja sitä ajatellen opiskeli Kiinan asioita Columbian yliopistossa. Maisteriksi valmistuttuaan hän pääsikin CIA:n Kiinan-yksikköön, ja opiskeli samalla oikeustiedettä iltakoulussa. Hän pyysi pian siirtoa CIA:n lakiosastolle, ja työskenteli siellä George Bushin alaisena. Hän lähti CIA:sta ja työskenteli asianajotoimistossa, mutta sai aina välillä tehtäviä Valkoisessa talossa ja George Bushin kampanjatoimistossa.


title: William Barr

text: Vuonna 1989 Barr kutsuttiin johtamaan toimistoa, joka neuvoo presidenttiä oikeudellisissa asioissa. Hän kirjoitti perustelumuistiot, jotka oikeuttivast hyökkäyksen Panamaan ja Manuel Noriegan pidätyksen. Noustuaan apulaisoikeusministeriksi toukokuussa 1990 hän kertoi Bushille, että tämä ei periaatteessa tarvitsisi Kongressin hyväksyntää Irakiin hyökkäämiselle.


title: William Barr

text: Bushin virkakauden päätyttyä Barr teki uraa yritysoikeuden puolella. Hänen merkittävin tehtävänsä oli Verizonin varapresidentin ja neuvonantajan tehtävä. Hän toimi asianajajana Yhdysvaltojen korkeimmassa oikeudessa ja Euroopan komissiossa. Barr oli asianajajana Washington D.C:ssä toimivassa Kirk & Ellisin toimistossa vuoteen 2017 asti.


title: Tonttu Toljanterin tuhmaikä

text: Tonttu Toljanterin tuhmaikä (tv:ssä nimellä Tonttu Toljanteri - Tuhmaikä, DVD-julkaisussa Tonttu Toljanteri ja Tuhmaikä) on Yle TV2:n tuottama suomalainen joulukalenterisarja vuodelta 2011, joka esitettiin joulukuussa 2011. Sarja on toiseksi viimeinen Toljanteri-sarja. Sarjan päähenkilöä Tonttu Toljanteria näyttelee Kunto Ojansivu. Jukka Pääkkösen viimeinen esiintyminen Joulupukkina tässä Joulukalenterissa. Sarjan jälkeen oli vuoden tauko, mutta Yle TV2 esitti vuoden 1998 kalenterin uusintana 1.12.2012-24.12.2012. Sarjasta julkaistiin lähes samanjuoninen kirja Tonttu Toljanteri ja outo jouluvieras.


title: Tonttu Toljanterin tuhmaikä

text: VLMedia julkaisi sarjan DVD:llä 10. marraskuuta 2017.


title: Tonttu Toljanterin tuhmaikä

text: Äkäampiainen pistää Toljanteria 1. joulukuuta ja Toljanterilla alkaa tuhmaikä kiukutteluineen pahaan aikaan joulun alla. Toljanteri päättää salata asian kaikilta, ettei häneltä vaan jää lahjat saamatta. 12. joulukuuta Toljanteri palkkaa makkara- ja unisatupalkalla vahingossa tonttulaan eksyneen Nuutin "(Kunto Ojansivu)" Apu-Toljanteriksi, jotta tämä näyttelisi häntä, aina kun saa äkäilykohtauksen.


title: Tonttu Toljanterin tuhmaikä

text: Lähde:


title: Autobahn A13 (Sveitsi)

text: Autobahn A13 on moottoritie Itä-Sveitsissä.


title: Autobahn A13 (Sveitsi)

text: A13 on kansallinen valtatie N13 (), joka alkaa Bodenjärven kaakkoisrannalta Itävallan rajalta, kulkee Alppi-Reiniä ja Hinterrheiniä seuraten San Bernardinon tunnelin kautta Ticinoon ja yhdistyy moottoritiehen A2 Bellinzonassa. A13 alkaa moottoritien A1 jatkeena St. Margrethenissa. Sargansin eteläpuolella moottoritie A3 yhdistyy A13:een.


title: Autobahn A13 (Sveitsi)

text: Vuoristo-osuudella Churista Bellinzonaan A13-tie on pääosin kaksikaistaista. Tie kulkee St. Gallenin, Graubündenin ja Ticinon kantonien alueella.


title: Autobahn A13 (Sveitsi)

text: A13:n liikenne on vilkkainta Sargansin ja Churin välillä: runsaat 40 000 ajoneuvoa liikkuu tiellä keskimääräin vuorokaudessa vuoden aikana. Vähäisintä liikenne on Ticinon ja Graubündenin kantonit yhdistävässä San Bernardinon tunnelissa, jonka liikenne vuosikeskiarvona on runsaat 4 000 ajoneuvoa vuorokaudessa. Heinä-elokuussa, lauantaisin liikenne on suurimmillaan, ja autoja kulkee tunnelin 2-ajorataisella tiellä noin 20 000 vuorokaudessa.


title: Agnes Wittfooth-Raade

text: Agnes Wittfooth-Raade (1872 – 1966) oli suomalainen erityisesti kukka-asetelmistaan tunnettu taidemaalari. Taivassalosta kotoisin ollut Agnes Wittfooth opiskeli Suomen Taideyhdistyksen piirustuskoulussa Helsingissä sekä yhden kauden ajan Pariisissa. Hän oli naimisissa vuodesta 1903 Turun hovioikeuden varapresidentin Kaarle Raaden kanssa. Heidän poikansa oli vuorineuvos Uolevi Raade.


title: Agnes Wittfooth-Raade

text: Agnes Wittfooth-Raaden maalaukset edustivat tyyliltaan lähinnä impressionismia. Hän maalasi 1920- ja 1930-luvuilla pääasiassa maisemia mutta alkoi keskittyä kukka-asetelmien maalaamiseen 1940-luvulta alkaen.


title: Floridanneula

text: Floridanneula ("Syngnathus floridae") on merineulojen heimoon kuuluva kala, jota tavataan lähinnä Pohjois-Amerikassa.


title: Floridanneula

text: Floridanneula yltää parhaimmillaan 25 senttimetrin mittaan. Lajilla on pitkänomainen suu. Kellanvihreällä pohjalla on pitkittäisraitoja.


title: Floridanneula

text: Laji elää merivedessä. Floridanneula elää lähinnä eteläisessä Pohjois-Amerikassa ja Väli-Amerikan tuntumassa. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.


title: Floridanneula

text: Lajin kalat syövät enimmäkseen katkarapuja ja pieniä äyriäisiä.


title: Suvi Mäkeläinen

text: Suvi Susanna Mäkeläinen (s. 6. toukokuuta 1994 Valkeala) on Suomen Keskustanuorten puheenjohtaja ja Tampereen kaupunginhallituksen jäsen.


title: Suvi Mäkeläinen

text: Urjalan kunnassa kasvanut Mäkeläinen opiskelee Tampereen yliopistossa yhteiskuntatutkimusta. Hän on Keskustan eduskuntavaaliehdokkaana Pirkanmaan vaalipiirissä keväällä 2019.


title: Peter Thiel

text: Peter Thiel (s. 11. lokakuuta 1967) on yhdysvaltalainen sijoittaja, yksi PayPalin perustajista, Clarium Capital Managementin perustaja, yksi Palantir Technologiesin perustajista sekä Founders Fundin partneri. Thiel oli Forbes 400 listan mukaan vuonna 2018 Yhdysvaltojen 328. varakkain henkilö 2,5 mrd. dollarin omaisuudella.


title: Peter Thiel

text: Thiel omisti 3,7 prosentin osuuden PayPalista kun se myytiin eBaylle. Thiel ansaitsi kaupasta 55 miljoonaa Yhdysvaltain dollaria. Tämän jälkeen Thiel perusti Clarium Capital Managementin.


title: Peter Thiel

text: Thiel sijoitti vuonna 2004 puoli miljoonaa dollaria Facebookiin. Thiel on tullut Facebook-sijoituksestaan kuuluisaksi ja se on osa Facebookista kertovaa "The Social Network" -elokuvaa, jossa Thieliä esittää Wallace Langham.


title: Peter Thiel

text: Thiel on yksi Palantir Technologiesin perustajista.


title: Peter Thiel

text: Peter Thielin mukaan opintolaina heikentää opiskelijoiden kykyä valita innovatiivinen ura. Suuri määrä opintolainaa aiheuttaa hänen mukaan yleensä riskin välttämistä ja turvallisia urapolkuja. Kuitenkin samaan aikaan yhdysvaltalainen yhteiskunta tarvitsee enemmän innovaatioita. Thielin mukaan koulutus muistuttaa vakuutusta, ja kouluttautumista ajaa enemmän pelko kuin toivo. Thiel Fellowship lahjoittaa 100 000 Yhdysvaltain dollaria yliopisto-opiskelijoille jotka lopettavat muodollisen koulutuksen ja seuraavat unelmiaan.


title: Peter Thiel

text: Thiel välttää MBA-koulutuksen käyneiden palkkaamista, sillä heillä on hänen mukaansa ominaisuudet jotka johtavat erittäin korostuneeseen "lauma-ajatteluun ja -käyttäytymiseen". Thiel kannattaa autismia ja Aspergerin syndroomaa sairastavien palkkaamista, sillä tällä tavalla yritys voi välttää "lauma-ajattelua". Thielin arvion mukaan joillain Piilaakson menestyneillä yrittäjillä on lievä Aspergerin syndrooma tai jotain sen suuntaista. Thielin mielestä Aspergerin syndrooma on suuri etu Piilaaksossa. Thielin mukaan suuren tietyn alan työntekijämäärän kanssakäyminen luo konformistisuutta, ja tämä sosialisaatio estää ihmisiä keksimästä alkuperäisiä innovatiivisia ideoita. Thielin mukaan yrittäjyydessä tärkeää on nimenomaan alkuperäisyys.


title: Peter Thiel

text: Thiel on avoimesti homoseksuaali. Thiel on puoluekannaltaan republikaani ja presidentti Donald Trumpin kannattaja.


Meidän Herramme Jesuksen Christuksen Lapsuuden Kirja, niin myös lyhykäinen tieto Neitsestä Mariasta ja hänen Wanhimmistansa Joakimista aj Annasta eli "Lapsuuden kirja" ("Jesu Barndoms Bok") on tuntemattoman tekijän kertomuskokoelma, jonka Anders Cederwaller on julkaissut suomeksi vuonna 1835. Kirja perustuu osittain gnostilaisiin evankeliumeihin. Se on suomennettu useaan otteeseen, eikä ole tietoa siitä, minkä suomennoksen Cederwaller julkaisi. Ensimmäiset suomennokset tekivät ns. Pohjanmaan mystikot viimeistään 1800-luvun alussa, mutta niitä ei ole julkaistu painettuina. Sen jälkeen julkaisuyrityksiä oli 1820–1830-luvuilla, mutta tuomiokapituli torjui ne. Muun muassa J. G. Westerin tiedetään tehneen käännöksen, jonka Porvoon tuomiokapituli torjui. Julkaisematta jäi myös Jakob Johan Malmbergin suomennos.


title: Meidän Herramme Jesuksen Christuksen Lapsuuden Kirja

text: Vuosina 1835–1944 eri kustantajat julkaisivat teoksesta kaikkiaan 26 painosta niin Suomessa kuin Ruotsissakin sekä Yhdysvalloissa Wisconsinissa.


text: Petri Lauerma on pohtinut artikkelissaan Cederwallin julkaisun suomentajaa.


title: Arvid Rundberg

text: Arvid Gustaf Rundberg (2. marraskuuta 1875 Lappeenranta – 7. maaliskuuta 1938 Helsinki) oli suomalainen arkkitehti ja taidemaalari.


title: Arvid Rundberg

text: Rundbergin vanhemmat olivat raatimies Karl Oskar Rundberg ja Anna Sofia Ahrenberg. Hän pääsi ylioppilaaksi 1894 Viipurin ruotsalaisesta lyseosta ja valmistui arkkitehdiksi Polyteknillisestä opistosta 1901. Runberg toimi yleisten rakennusten ylihallituksessa ylimääräisenä arkkitehtinä ja hän oli myös taidemaalari.


title: Arvid Rundberg

text: Rundberg oli naimisissa Anni Lindbladin kanssa.


title: Rikke (vuoden 2016 sarja)

text:
Rikke (holl. "Rintje") on vuonna 2016 julkaistu animaatiosarja.
Suomennos: Tarja Dibaja


title: Rikke (vuoden 2016 sarja)

text: Tuottaja: Jaana Hovinen


title: Luettelo Maan ulkopuolisista dyyneistä

text: Tämä on luettelo Maan ulkopuolisista dyyneistä. Maan lisäksi dyynejä on muillakin aurinkokunnan kappaleilla. Ne on nimetty Undae termillä. Kansainvälinen tähtitieteellinen unioni (IAU) on nimennyt niitä planeetoilla Mars ja Venus sekä Saturnuksen kuulla Titanilla, mistä Cassini-Huygens luotain löysi dyynimaisiä hiekkamuodostelmia.


title: Luettelo Maan ulkopuolisista dyyneistä

text: Lähde:


title: Luettelo Maan ulkopuolisista dyyneistä

text: Aikaisemmin dyyninä pidettiin "Ningal Undae" kohdetta, nimetty Ningalin, sumerilaisen Sin-jumalan puolison mukaan, mutta IAU uudelleennimesi tämän Ningal Lineae nimelle vuonna 2010.


title: Kuiske (vuoden 2015 sarja)

text: Kuiske (engl. "Wissper") on vuonna 2015 julkaistu televisiosarja.


title: Kuiske (vuoden 2015 sarja)

text: Television sarja tehtiin m4e:ssä, Telegaelissa, Discreet Art Productionsissa, Bastei Mediassa ja Absolutely Cuckoo.


title: Kuiske (vuoden 2015 sarja)

text: Näyttelijät tuotanto: Dubberman


title: Al-Uzza Undae

text: Al-Uzza Undae on dyyni Venuksessa. Dyynimuodostelma on halkaisijaltaan 150 kilometriä ja se sijaitsee Ishtar Terran ja Meshkenet Tesseran välisessä laaksossa. Se on nimetty arabialaisen aavikon jumalattaren Uzzan mukaan.


Tonttu Toljanteri: Oikean joulun salaisuus on Yle TV2:n tuottama suomalainen joulukalenterisarja vuodelta 2010, jota esitettiin joulukuussa 2010. Sarjan päähenkilöä Tonttu Toljanteria näyttelee Kunto Ojansivu. Sähkömiestontun viimeinen esiintyminen oli 24.12.2010.


title: Tonttu Toljanteri: Oikean joulun salaisuus

text: VLMedia julkaisi sarjan DVD:llä 8. lokakuuta 2016.


text: Muutosuhan alle joutuu konsulttitontun (Tommi Eronen) toimesta koko joulu, minkä myötä selviää miten turvatonta on sekä lapselle että aikuiselle kun kaikki halutaan muuttaa.


text: Lähde:


text: Sarjaa ei ole uusittu toistaiseksi kertaakaan.


title: Moritz Seider

text: Moritz Seider (s. 6. huhtikuuta 2001 Zell, Saksa) on saksalainen jääkiekkopuolustaja, joka pelaa DEL-joukkue Adler Mannheimissa. Häntä on yleisesti pidetty yhtenä ikäluokkansa lupaavimmista pelaajista ja Seideristä on parhaimmillaan odotettu ensimmäisen kierroksen varausta . Hän laukoo oikealta.


title: Moritz Seider

text: Seider on EHC Erfurtin kasvatti. Hän oli seuran C-nuorten tehokkain puolustaja sekä kaudella 2013–2014 tehoilla 12+11=23 että kaudella 2014–2015 tehoilla 14+20=34. Kaudeksi 2015–2016 Seider siirtyi Jungadler Mannheimin C-nuoriin. Kauden 2016–2017 päätteeksi hän voitti A-nuorten Deutsche Nachwuchsligan mestaruuden, kuten myös seuraavan kauden 2017–2018 päätteeksi. Seider debytoi kauden aikana myös Adler Mannheimin DEL-joukkueessa, jossa hän pelasi neljä runkosarjaottelua ilman tehopisteitä. Seider teki DEL-debyyttinsä vain 16 vuoden ja kuuden kuukauden ikäisenä 27. lokakuuta 2017 Düsseldorfer EG:tä vastaan. Hänestä tuli Adlerin seurahistorian toiseksi nuorin pelaaja Christoph Gawlikin jälkeen.


title: Moritz Seider

text: Huhtikuussa 2018 Seider teki kolmivuotisen DEL-sopimuksen Adler Mannheimin kanssa. OHL-joukkue Owen Sound Attack varasi hänet 105. pelaajana , mutta Seider päätti jatkaa kaudella 2018–2019 uraansa kotimaassaan. Hän teki DEL-uransa avausmaalin runkosarjan toisella kierroksella 16. syyskuuta 2018 vieraissa Augsburger Pantheria vastaan.


title: Moritz Seider

text: Seider pelasi alle 20-vuotiaiden IA-divisioonan MM-kilpailuissa vuosina 2018 ja 2019, joista jälkimmäinen turnaus päättyi kultaan ja sarjanousuun pääsarjatasolla ja ensimmäinen pronssiin. Hän toimi vuoden 2019 turnauksessa Saksan kapteenina. Seider voitti turnauksen puolustajien piste- ja syöttöpörssin tehoilla 1+6=7. Hän jakoi myös turnauksen tehotilaston voiton joukkuetoverinsa Nicolas Appendinon kanssa lukemalla +8. Seider valittiin turnauksen parhaaksi puolustajaksi ja joukkueensa parhaaksi pelaajaksi.


title: Moritz Seider

text: Seider pelasi myös alle 18-vuotiaiden IA-divisioonan MM-kilpailuissa vuosina 2017 ja 2018, joista jälkimmäisessä turnauksessa hän toimi Saksan varakapteenina ja voitti hopeaa. Seider jakoi kolmella syöttöpisteellään turnauksen puolustajien syöttöpörssin voiton viiden muun pelaajan kanssa. Hänet valittiin turnauksen parhaaksi puolustajaksi.


title: Xeno Müller

text: Xeno Müller (s. 7. elokuuta 1972 Zürich, Sveitsi) on sveitsiläinen soudun olympiavoittaja vuodelta 1996.


title: Xeno Müller

text: Müller saavutti yksikkösoudussa pronssia juniorien MM-kilpailuissa 1990. Seuraavana vuonna hän sijoittui aikuisten maailmanmestaruuskilpailuissa 11:nneksi. Olympialaisissa hän kilpaili ensimmäisen kerran Barcelonassa 1992, jossa hän pääsi B-finaaliin mutta ei osallistunut siihen ja sijoittui siten kokonaistuloksissa 12:nneksi.


title: Xeno Müller

text: Vuoden 1993 MM-kilpailuissa Müller oli yksiköissä kahdeksas. Vuonna 1994 hän saavutti MM-hopeaa 1,77 sekuntia Saksan André Willmsille hävinneenä. Tampereen MM-kilpailuissa 1995 Müller sijoittui kuudenneksi. Atlantan olympialaisissa 1996 Müller oli alkuerissä viisi sekuntia ja välierissäkin yli kaksi sekuntia seuraavaa nopeampi. Loppukilpailussa hän voitti kultaa 2,60 sekunnin erolla Kanadan Derek Porteriin. Sveitsin edellinen olympiavoitto oli vuodelta 1928.


title: Xeno Müller

text: Müller saavutti uransa toisen MM-hopean vuonna 1998 ja kolmannen vuonna 1999. Molemmilla kerroilla hän hävisi Uuden-Seelannin Rob Waddellille. Sydneyn olympialaisissa 2000 Müller sai hopeaa, kun Waddell oli häntä 1,65 sekuntia nopeampi. Vielä vuoden 2001 MM-kilpailuissa Müller sijoittui viidenneksi.


title: Xeno Müller

text: Müller on asunut pitkään Yhdysvalloissa ja pyrki Yhdysvaltain joukkueeseen Ateenan 2004 olympialaisiin mutta luovutti pitäessään Ateenan-matkaa liian vaarallisena terrorismin uhan takia.


title: Tonttu Toljanteri muorin töissä

text: Tonttu Toljanteri muorin töissä on Yle TV2:n tuottama suomalainen joulukalenterisarja vuodelta 2007, jota esitettiin joulukuussa 2007. Sarja uusittiin Yle Areenassa joulukuussa 2017. Sarjan päähenkilöä Tonttu Toljanteria näyttelee Kunto Ojansivu.


title: Tonttu Toljanteri muorin töissä

text: Yleisradio julkaisi sarjan DVD:llä 19. lokakuuta 2011, ja VLMedia uudestaan vuonna 21. lokakuuta 2015.


title: Tonttu Toljanteri muorin töissä

text: Joulumuori (Satu Säävälä) sairastuu unipöpöön (unipöpö on yli 500 vuotta ylitöitä tehneiden tonttujen tauti) ja Toljanteri (Kunto Ojansivu) rupeaa hoitamaan tämän töitä ja vie hänet omalle pankolleen väittäen, että siellä on joulumörkö. Toljanteri hoitaa itse kaikki muorin työt ja keksii aina syyn, miksi muori ei ole tavoitettavissa. Hän ei halua kaikkien menevän paniikkiin kuullessaan muorin olevan joulun alla sairaana. Aattona muori kuitenkin tulee muiden kanssa perinteiseen puurojuhlaan.


title: Tonttu Toljanteri muorin töissä

text: Lähde:


title: Tonttu Toljanteri muorin töissä


title: Pekka Holma

text: Pekka Holma (18. joulukuuta 1938 Oulu – 26. elokuuta 2015 Oulu) oli suomalainen arkkitehti joka suunnitteli rakennuksia pääasiassa Pohjois- ja Keski-Suomeen.


title: Pekka Holma

text: Holma pääsi ylioppilaaksi 1961 Oulun lyseosta ja valmistui opettajaksi Oulun opettajainvalmistuslaitokselta 1966. Hän toimi matematiikan ja kuvaamataidon opettajana eri kouluissa muun muassa Posiolla ja Lassinkallion koulussa Oulussa. Holma oli kiinnostunut rakennustaiteesta ja niinpä hän opiskeli Oulun yliopiston arkkitehtiosastolla valmistuen sieltä arkkitehdiksi 1974.


title: Pekka Holma

text: Holma oli työssä oululaisissa arkkitehtitoimistoissa ja vuonna 1975 hän meni työhön Suunnittelukeskus Oy:n Oulun aluetoimistoon toimien siellä johtavana arkkitehtinä. Oman toimiston "Arkkitehtitoimisto Holma & Vuolteenaho Oy":n Holma perusti 1980 yhdessä Markku Vuolteenahon kanssa, Holma suunnitteli monia julkisia rakennuksia Pohjois-Suomeen kuten kouluja, kirjastoja, paloasemia, terveyskeskuksia ja vanhusten palvelurakennuksia. Hän oli mukana myös puolustusvoimien rakennushankkeissa. Holman toimisto liitettiin vuonna 2003 Uki Arkkitehdit Oy:öön jossa Holma oli johtotehtävissä eläkkeelle jäämiseensä saakka.


title: Rob Waddell

text: Robert Norman "Rob" Waddell (s. 7. tammikuuta 1975 Te Kuiti, Uusi-Seelanti) on uusiseelantilainen soudun olympiavoittaja, joka on kilpaillut myös purjehduksessa.


title: Rob Waddell

text: Waddell sijoittui soudun maailmanmestaruuskilpailuissa perämiehellisessä kaksikossa viidenneksi Indianapolisissa 1994 ja perämiehettömässä nelosessa kymmenenneksi Tampereella 1995. Atlantan olympialaisissa 1996 hän voitti yksiköissä B-finaalin eli sijoittui kokonaistuloksissa seitsemänneksi.


title: Rob Waddell

text: MM-kilpailuissa 1997 Waddell sijoittui yksiköissä kahdeksanneksi. Vuosina 1998 ja 1999 hän voitti yksiköissä maailmanmestaruuden. Sydneyn olympialaisissa 2000 hän voitti kultaa 1,65 sekunnin erolla olympiavoittoa puolustaneeseen Sveitsin Xeno Mülleriin. Se oli Uuden-Seelannin ainoa kultamitali Sydneyn kisoissa.


title: Rob Waddell

text: Olympiavoittonsa jälkeen Waddell keskittyi purjehdukseen ja osallistui vuoden 2003 America’s Cupiin Team New Zealandin venekunnassa, joka hävisi kilpailun sveitsiläishaastaja Alinghille. Waddell oli mukana myös vuoden 2007 America's Cupissa, jossa Team New Zealand hävisi haastajana jälleen Alinghille.


title: Rob Waddell

text: Waddell palasi soutuun ja pyrki vuonna 2008 Uuden-Seelannin olympiaedustajaksi yksikköön mutta hävisi karsinnoissa maailmanmestari Mahé Drysdalelle. Waddell pääsi Pekingin olympialaisiin kaksikossa, jossa hän souti Nathan Cohenin parina. He sijoittuivat neljänneksi.


title: Rob Waddell

text: Waddell osallistui kolmannen kerran purjehduksen America's Cupiin vuonna 2013, jolloin Uuden-Seelannin joukkue hävisi yhdysvaltalaiselle Oracle Team USA:lle.


title: Rob Waddell

text: Rob Waddell avioitui vuonna 1998 myös soutajana olympialaisissa kilpailleen Sonia Waddellin (o.s. Scown) kanssa.


title: Richard Wolff

text: Richard Wolff (s. 1. huhtikuuta 1942) on yhdysvaltalainen marxilainen taloustieteilijä, kirjailija ja emeritusprofessori University of Massachusettsissa, Amherstissa.


title: Richard Wolff

text: Wolffin mukaan yhdysvaltalaiset ovat lähestymässä ymmärrystä, että Yhdysvalloissa on talousjärjestelmä, joka ei tule toimimaan heidän kohdallaan eikä heidän lapsiensa kohdalla. Wolffin mukaan valtavirran taloustiede ei huomioi taloudellisen epävakauden sosiaalisia kustannuksia.


title: Karboplatiini

text: Karboplatiini (CHNOPt) on platinan kompleksiyhdiste. Yhdistettä käytetään lääketieteessä useiden syöpätyyppien hoitoon. Karboplatiini kuuluu WHO:n laatimaan tärkeimpien lääkeaineiden luetteloon.


title: Karboplatiini

text: Huoneenlämpötilassa karboplatiini on valkoista kiteistä ainetta, joka liukenee veteen. Platina on keskusionina ja ligandeina siihen on sitoutunut kaksi ammoniakkimolekyyliä ja syklobutaanidikarboksyylihappo. Yhdisteen vaikutusmekanismi on samankaltainen kuin sisplatiinillakin. Sen platina-ioni sitoutuu syöpäsolujen DNA:han ja aiheuttaa DNA:n juosteiden ristiinlinkittymistä. Tämän seurauksena syöpäsolujen jakaantuminen estyy. Karboplatiinia käytetään muun muassa pään ja niskan syöpien, keuhkosyövän, munasarjasyövän, rintasyövän, kivessyövän ja virtsarakonsyövän hoidossa. Karboplatiini annostellaan ruiskeena suoneen ja sitä voidaan käyttää myös yhdistelmähoitona solunsalpaajien kanssa.


title: Karboplatiini

text: Tyypillinen karboplatiinin aiheuttama haittavaikutus on luuydinsuppressio. Tämän seurauksena elimistö tuottaa tavallista vähemmän valkosoluja. Sisplatiiniin verrattuna lääkeaine ei aiheuta yhtä paljon pahoinvointia tai vaurioita munuaisille, kuulolle tai hermostolle.


title: Karboplatiini

text: Karboplatiinia valmistetaan lähtien kaliumtetrakloroplatinaatista, joka reagoi ensimmäisessä vaiheessa kaliumjodidin ja ammoniakin kanssa cis-diammiinidijodoplatinaksi. Jodoligandit syrjäytetään nitraatto- tai sulfaattoligandeilla hopeanitraatin tai -sulfaatin avulla. Viimeisessä vaiheessa tämä kompleksi reagoi kaliumsyklobutaanidikarboksylaatin kanssa ja tuotteena muodostuu karboplatiinia.


title: Långe Erik

text: Långe Erik on majakka, joka sijaitsee Ruotsissa Öölannin saaren pohjoiskärjessä olevalla pienellä Stora Grundet -saarella. Viralliselta nimeltään majakka on Ölands norra udde. Se on rakennettu kalkkikivestä vuonna 1845. Långe Erik on Öölannin suosituimpia matkailunähtävyyksiä, jonne pääsee tutustumaan maksusta kesäisin.


title: John B. Kelly (vanhempi)

text: John Brenden "Jack" Kelly Sr. (4. lokakuuta 1889 Philadelphia, Yhdysvallat – 20. kesäkuuta 1960 Philadelphia, Yhdysvallat) oli yhdysvaltalainen soudun kolminkertainen olympiavoittaja.


title: John B. Kelly (vanhempi)

text: Kelly voitti kultaa Antwerpenin olympialaisissa 1920 yksikössä ja serkkunsa Paul Costellon kanssa kaksikossa. Pariisin olympialaisissa 1924 Kelly ja Costello voittivat toisen kerran kaksikossa kultaa.


title: John B. Kelly (vanhempi)

text: John B. Kellyn lapsista John B. Kelly Jr. oli soudun olympiamitalisti sekä Yhdysvaltain olympiakomitean puheenjohtaja ja Grace Kelly oli maailmankuulu näyttelijä sekä Monacon ruhtinatar.


title: Långe Jan

text: Långe Jan on majakka, joka sijaitsee Ruotsissa Öölannin saaren eteläkärjessä. Viralliselta nimeltään majakka on Ölands södra udde. Se on rakennettu kalkkikivestä vuonna 1785, ja se on Ruotsin korkein majakka.


title: Xylocopa darwini

text: Xylocopa darwini on rautamehiläisiin kuuluva pistiäislaji. Se on kotoperäinen Galápagossaarilla ja saarten ainoa mehiläislaji, jota tavataan siellä luonnollisesti. Se onkin saariston tärkeimpiä pölyttäjähyönteisiä. Se on myös monipuolinen pölyttäjä, sillä se vierailee monilla hyvin erilaisilla saariston kasveilla.


title: Xylocopa darwini

text: "X. darwini" on kehittynyt jostain Amerikan mantereelta Galápagossaarille levinneestä rautamehiläislajista. Sen alkuperää ei kuitenkaan ole tiedossa, mutta rautamehiläiset ovat tulleet mahdollisesti jonkin ajopuun mukana, sillä suvun lajit pesivät puiden rungoissa ja oksissa. Haplotyyppitutkimuksen perusteella "X. darwini" -lajin esivanhemmat levisivät Galápagossaarille kahdessa aallossa. Ensimmäinen aalto tuli keskisille ja läntisille saarille ja toinen aalto Españolalle ja San Cristobálille.


title: Supernanny Suomi

text: Supernanny Suomi on MTV3-kanavalla keväällä 2019 alkava televisiosarja, joka perustuu brittiläiseen Supernanny-formaattiin.


title: Autobahn A14 (Sveitsi)

text: Autobahn A14 on moottoritie Keski-Sveitsissä.


title: Autobahn A14 (Sveitsi)

text: A14 on kansallinen valtatie N14 (). Se alkaa Luzernin kaupungin pohjoispuolelta Ebikonin kunnan Emmenbrückestä moottoritieltä A2 ja kulkee Reussjokea seuraten moottoritielle A4 Rischin kunnan Holzhäusernin kylään Chamin kaupungin eteläpuoelle.


title: Autobahn A14 (Sveitsi)

text: Luzernin päässä Ebikonissa noin 70 000 ajoneuvoa liikkuu tiellä keskimäärin vuorokaudessa vuoden aikana.


title: Kristian Heinilä

text: Tom Kristian Kalervo Heinilä (s. 24. helmikuuta 1976 Helsinki) on suomalainen, olympialaisissakin kilpaillut purjehtija.


title: Kristian Heinilä

text: Heinilä sijoittui olympialaisten 470-luokassa 16:nneksi Sydneyssä 2000 Petri Leskisen kanssa. He voittivat maailmanmestaruuden Kansainvälisen 470-luokkaliiton MM-kilpailuissa Tel Avivissa 1997 ja Kansainvälisen Purjehtijaliiton MM-kilpailuissa Dubaissa 1998 sekä sijoittuivat 470-luokkaliiton MM-kilpailuissa neljänneksi Mallorcalla 1998. Euroopan-mestaruuskilpailuissa he saavuttivat pronssia vuonna 1997 sekä sijoittuivat neljänneksi vuonna 1999.


title: Kristian Heinilä

text: Heinilä edusti seuratasolla Brändö Seglarea. Hän voitti Leskisen kanssa 470-luokan Suomen-mestaruuden vuosina 1998 ja 1999. Heidät valittiin yhdessä vuoden 1997 parhaaksi suomalaispurjehtijaksi.


title: Martin Savolin

text: Martin Elias Savolin (15. maaliskuuta 1884 Kaarina – 18. toukokuuta 1964 Helsinki) oli lääkintäeversti, joka sai professorin arvonimen.


title: Martin Savolin

text: Martin Savolinin vanhemmat olivat teologian tohtori, kirkkoherra Emil Joachim Savolin ja Johanna Albertina Bergh ja puoliso vuodesta 1918 Aina Toini Laurell. Savolin tuli ylioppilaaksi 1908 ja valmistui lääketieteen lisensiaatiksi 1913. Lääketieteen ja kirurgian tohtoriksi hän väitteli 1917 aiheesta "Undersökningar över lipemien". Helsingin yliopiston sisätautiopin dosentti hän oli 1923–1951. Savolin ylennettiin lääkintäkapteeniksi 1928, -majuriksi 1930, -everstiluutnantiksi 1932 ja -everstiksi 1942. Hän toimi Helsingin yleisen sairaalan avustavana lääkärinä 1914–1917 ja apulaisopettajana 1917–1927, samoin kuin Kammion sairaalan lääkärinä 1917–1918, Kivelän sairaalan lääkärinä 1918, Humaliston keuhkotautisairaalan ylilääkärinä 1919–1921, Tuberkuloosin vastustamisyhdistyksen sihteerinä 1921–1924 ja Naantalin kylpylaitoksen lääkärinä 1924–1927. Suomen valkoisen kaartin pataljoonan lääkäri ja v.s. rykmentin lääkäri Savolin oli 1928–1929, sotilasapteekkilaitoksen ja saniteettivaraston päällikkö 1929–1930, puolustusministeriön lääkintätoimiston päällikkö 1930–1936, Helsingin sotilassairaalan sisätautiosaston lääkäri 1936–1944 ja päällikkölääkäri 1941–1944. Professorin arvonimen hän sai 1951. Suomen sisällissodassa Savolin toimi etappipataljoonan lääkärinä.


title: Kjetil Borch

text: Kjetil Borch (s. 14. helmikuuta 1990 Tønsberg, Norja) on norjalainen soudun olympiamitalisti ja kaksinkertainen maailmanmestari.


title: Kjetil Borch

text: Borch sijoittui maailmanmestaruuskilpailuissa vuonna 2010 pariairokaksikossa Nils Jakob Hoffin kanssa neljänneksi. Seuraavana vuonna he sijoittuivat MM-kilpailuissa kahdeksanneksi ja Lontoon olympialaisissa 2012 seitsemänneksi. EM-kilpailuissa he saavuttivat pronssia vuosina 2012 ja 2013. Chungjun MM-kilpailuissa 2013 he voittivat maailmanmestaruuden.


title: Kjetil Borch

text: Vuonna 2014 Borch ja Hoff sijoittuivat EM-kilpailuissa neljänneksi ja MM-kilpailuissa kymmenenneksi. Vuosi 2015 toi EM-kilpailuissa neljännen ja MM-kilpailuissa 12. sijan. Vuodeksi 2016 Borchin pariksi vaihtui Olaf Tufte ja tuloksena oli EM-kilpailujen viides sija sekä olympiapronssi Rio de Janeirossa.


title: Kjetil Borch

text: Vuonna 2017 Borch ja Tufte sijoittuivat MM-kilpailuissa pariairokaksikossa viidenneksi. Vuodeksi 2018 Borch vaihtoi yksikköön ja voitti Euroopan-mestaruuden Glasgow'ssa sekä maailmanmestaruuden Plovdivissa.


title: Vapaa Inkeri

text: Vapaa Inkeri () on Inkerissä toimiva separatistinen ryhmittymä, joka yrittää perustaa Pietarin ja Leningradin alueelle autonomisen Inkerin tasavallan, joka voisi tarvittaessa itsenäistyä.


title: Vapaa Inkeri

text: Vuonna 2017 Pietarissa pidätettiin kolme Vapaa Inkeri -järjestöön kuulunutta miestä. Miehet olivat matkalla kohti Smolnan hallintopalatsia ja heillä oli hallussaan revolveri, käsikranaatti ja polttopulloja.


title: Vapaa Inkeri

text: Inkerin liiton puheenjohtaja Wladimir Kokon mukaan Vapaa Inkeri -järjestöllä ei ole yhteyttä suomalaistaustaisiin inkeriläisiin.


title: Vapaa Inkeri

text: Pääsy Vapaa Inkeri -järjestön kotisivuille on estetty Venäjällä.


title: Lauri Honkanen

text: Lauri Honkanen (s. 4. huhtikuuta 1935 Pertunmaa) on suomalainen Kotkassa asuva kirjailija. Hän on työskennellyt autonkuljettajana ja satamanosturin käyttäjänä sekä toiminut Työväen Sivistysliiton piirisihteerinä. Honkanen kävi kansakoulun ja erilaisia kursseja sekä suoritti aikuiskasvatuksen approbaturin.


title: Lauri Honkanen

text: Honkanen on julkaissut runokokoelman ja romaanin sekä useita järjestö- ja paikallishistoriikkeja.


title: Marraskuu on musta hauta

text: Marraskuu on musta hauta on Reijo Mäen vuonna 1988 ilmestynyt kolmas Vares-dekkari. Sen julkaisi alun perin Gummerus.


title: Marraskuu on musta hauta

text: Kirjassa yksityisetsivä Vares saa tehtäväkseen seurata Tallinnassa työmatkoilla käyvää liikemiestä, jonka vaimo epäilee tämän olevan uskoton. Vareksen komennuksesta suuri osa kuluu kuitenkin haahuilun, naisseikkailujen ja alkoholinkäytön merkeissä.


title: Marraskuu on musta hauta

text: Vares asuu Viru-hotellissa, jossa KGB salakuuntelee asukkaita. Kirjan tapahtumat sijoittuvat Neuvosto-Viroon, aikaan, jolloin suomalaiset yritykset käyvät bilateraalista kauppaa, turistit juovat halpaa alkoholia, ostavat prostituutiopalveluja, vaihtavat markkoja pimeästi rupliin ja välittävät läntisiä kulutustarvikkeita kuten pankkien mainospipoja paikallisille, hallinto on korruptoitunut ja salakuljetus sekä pimeä talous kukoistavat.


title: Marraskuu on musta hauta

text: Kirjan toinen juonne ovat Viron itsenäistymispyrkimykset. Neuvostotasavallan muuta valtiota korkeampi elintaso ja talousuudistukset mainitaan. Samoin viitataan vuoden 1980 opiskelijamielenilmauksiin. Osa virolaisista elättelee haaveita päästä muuttamaan länteen. Osa kansalaisista toimii miehittäjien palveluksessa, ja sekä maassa asuvat että maanpaossa elävät toisinajattelijat suunnittelevat vastatoimia ja vastustavat venäläistämispyrkimyksiä. Virolaisten asevelvollisten joutuminen Afganistanin sotaan on myös kirjan toiminnan motiivina.


title: Veljesharju

text: Veljesharju rakennettiin vuosina 1947–48 Sotainvalidien Veljesliiton tuberkuloosiparantolaksi Liperin Käsämään. Myöhemmin se toimi invalidien ammattikouluna ja Hengitysliitto Helin kuntoutuskeskuksena nimillä Kaprakka ja Verve. Nyt siellä toimii Ammattiopisto Luovi.


title: Veljesharju

text: Päärakennukset piirsi arkkitehti Viljo Revell. Rakennushistoriallisesti arvokas kokonaisuus on suojeltu osayleiskaavassa. Veljesharjuun kuuluu muun muassa hallintorakennus, ravintola, tuotantotiloja, koulutilat ja asuinrakenennuksia. Norjantalo-niminen rakennus valmistui asuinkerrostaloksi vuonna 1956. "Valkoiseksi rapatut rakennukset on sommiteltu taiten valoisalle harjun laelle ja rinteisiin, maaston muotoja mukaillen, ja muodostaat keskenään rupattelevan kokonaisuuden jota männikkö kuuntelee", kuvataan Veljesharjua kirjassa Pohjois-Karjalan arkkitehtuuriopas.


title: Veljesharju

text:
Veljesharjun nimi oli alun perin Sotainvalidien Veljesliiton Liperin ammattioppilaitos. Se aloitti toimintansa vuonna 1947, ja se oli aluksi tarkoitettu ensisijaisesti alle 40-vuotiaille ja sodassa tuberkuloosiin sairastuneille. Koulun nimeksi tuli vuonna 1959 Liperin ammattioppilaitos ja 1962 Liperin ammattikoulu. Koulusta on valmistunut muun muassa sähköasentajia, puuseppiä ja metallimiehiä. Enimmillään oppilaita on ollut noin 180.
Veljesharjun alueella on valaistuja lenkkipolkuja ja patikointireittejä. Huttulammen rannalla on rantasauna. Vuonna 2004 valmistunut uimahalli Liprakka on ollut suljettu yleisöltä vuodesta 2015, mutta sen avaamista on vaadittu vuonna 2018.